Šta treba da znate o WiMAX Internet-u? – Personal magazin\nWiMAX (Wordwide Interoperability for Microwave Access) je nova telekomunikaciona tehnologija namenjena broadband mrežama sa bežičnim pristupom. WiMAX internet je nova generacija bežičnog interneta, a karakterišu ga neograničen protok, dobar signal,…\nWiMAX (Wordwide Interoperability for Microwave Access) je nova telekomunikaciona tehnologija namenjena broadband mrežama sa bežičnim pristupom.\nWiMAX internet je nova generacija bežičnog interneta, a karakterišu ga neograničen protok, dobar signal, velike brzine, kao i brza i jednostavna instalacija, što je jedna od osnovnih prednosti WiMAX tehnologije. WiMAX tehnologija funkcioniše na zaštićenoj frekvenciji od 3,5 GHz, za razliku od slobodnih frekvencija koje su na raspolaganju standardnim bežičnim tehnologijama. Ova pogodnost omogućava bezbedniji i komforniji rad, bez mogućnosti pojave smetnji. WiMAX nudi pre svega kvalitetan i bezbedan signal, a povezivanje je moguće bez optičke vidljivosti. Ovo je nova tehnologija u polju telekomunikacija, a radijus koji se na ovaj način pokriva je veliki, čak nekoliko desetina kilometara.\nVeratNet već neko vreme nudi ovu uslugu na teritoriji Beograda, Novog Sada i Pančeva. Da bi neko koristio internet baziran na WiMAX tehnologiji, potrebno je samo da se prijavi za ovu uslugu, preuzme korisnički uređaj i podesi ga prema uputstvima, koja su vrlo jednostavna i “user friendly”. Praktično se radi o instalaciji istog dana, posle koje korisnici odmah dobijaju brzi internet velikog protoka (broadband).\nVerat trenutno u svojoj ponudi ima pakete za privatne korisnike od 1Mbps, 2Mbps i 3Mbps; korisnički uređaji imaju priključke za lokalnu računarsku mrežu (mogu se povezati četiri računara), kao i mogućnost za kreiranje lokalne bežične mreže preko WiFi standarda, dok su za poslovne korisnike dostupni paketi od 3Mbps i 4Mbps.\nWiMAX tehnologija je idealno rešenje za lokacije na kojima ne postoji infrastruktura za kablovske operatere, kao i za korisnike koji nemaju tehničkih mogućnosti za ADSL. Takođe, ova tehnologija je pogodna za ljude koji imaju potrebe za internetom na više lokacija, po jednoj pretplati.\nŠta treba da znate o WiMAX Internet-u? was last modified: May 5th, 2010 by Redakcija\nADSLbežični pristupbroadbandVeratWiMaxWiMAX BeogradWiMAX InternetWiMAX Novi SadWiMAX Pančevo


Zarade i zaposlenost u Srbiji, februar 2011.\nčetvrtak, 03 mart 2011 13:15\nPrema oktobarskoj anketi o radnoj snazi, stopa nezaposlenosti u Srbiji je, isto kao i u aprilu 2010. godine, 19,2% što predstavlja oko 567 hiljada nezaposlenih. Izraziti skok nezaposlenosti, sa 16,6% na 19,2%, ili novih 65 hiljada nezaposlenih zabeležen je u periodu između oktobra 2009. i aprila 2010. Prema ovim podacima, čini se da se rast zaposlenosti zaustavio, ali i da je oporavak privredne aktivnosti u 2010. godini postignut na osnovu rasta produktivnosti cele privrede tj. bez povećanja zaposlenosti\nProsečna mesečna neto zarada u 2010. godine iznosila je 34.159 dinara tj.oko 330 dinara. Poređenjem sa 2009. godinom, kada je prosečna mesečna zarada iznosila 31.758 dinara (oko 338 evra) ostavren je nominalni rast od 8%, realni pad od 2% i pad od oko 2% prosečne zarade isplaćene u evrima. Međugodišnje stope rasta realnih zarada dobijaju negativne vrednosti od oktobra 2010. godine, kada je inflacija premašila gornju granicu ciljanog koridora.\nU 2011. godine može se očekivati blagi rast nominalne zarade, kao i stagnacija realne zarade. Plate u javnom sektoru, koje su u prethodne dve godine bile zamrznute, postepeno će se povećavati u toku 2011.godine. Prvo povećanje od 2% bilo je u januaru, a predstoje još dva povećanja u toku godine, u aprilu i oktobru, u skladu sa dogovorom iz aranžmana sa MMF-om. Ukoliko Vlada izađe u susret zahtevima iz štrajkova u javnom sektoru realizovaće se i veći rast nominalnih zarada\nPreuzeto iz Economic Digest, Februar 2011.\nMinimalna cena rada - još bez predloga\nponedeljak, 28 februar 2011 09:42\nMinistarstvo finansija Srbije još nije odredilo predlog minimalne cene rada, tako da je neizvesno\nkada će sednica Socijalno-ekonomskog saveta biti održana.\nKako je rečeno agenciji Beta, u Ministarstvu finansija još prave analizu koliko bi cena rada mogla da se poveća, a da to ne ugrozi makroekonomsku stabilnost države.\nMinistar rada i socijalne politike Srbije Rasim Ljajić je ranije najavio da će sednica Saveta biti održana ove nedelje, ali ni sindikati ni Unija poslodavaca, kako je rečeno Beti, nisu dobili nikakav poziv, niti bilo kakvo obaveštenje.\nPoslodavci pristaju da se minimalna cena rada poveća sa 95 na 96 dinara po radnom satu, dok sindikati traže da se poveća na 105 dinara.\nPrema informacijama agencije Beta ni sednica novog odbora za reprezentativnost, koja bi trebalo da utvrdi reprezentativnost socijalnih partnera, iako najavljena, nije održana ove nedelje.\nAgencija Beta iz Ministarstva rada i socijalne politike nije mogla da dobije informaciju koliko je sindikata i poslovnih udruženja podnelo zahtev za utvrđivanje reprezentativnosti i da li je neki razmatran.\nRad Socijalno-ekonomskog saveta bio je četiri meseca blokiran jer je predsednik Saveza samostalnih sindikata Srbije (SSSS) Ljubisav Orbović odbijao da prihvati predsedavanje zato što nije proverena reprezentativnost socijalnih partnera.\nSocijalni partneri vlade su SSSS, sindikat Nezavisnost i Unija poslodavaca Srbije.\nsreda, 09 februar 2011 09:58\nAgencija za strana ulaganja (SIEPA) u saradnji sa Ministarstvom ekonomije i regionalnog razvoja objavila je juče javni poziv za dodelu bespovratnih finansijskih sredstava za investicije zainteresovanim kompanijama.\nPoziv je raspisan na osnovu Uredbe o uslovima i načinu privlačenja direktnih investicija, a mogu da učestvuju sva preduzeća čiji su proizvodi i usluge predmet međunarodne trgovine.Ukupan iznos sredstava određuje se u zavisnosti od propisanih kriterijuma.\nRok za slanje prijava za trinaesti krug odobravanja finansijskih sredstava počeo je 7. februara i traje do 4. marta.\nZa investicije u proizvodni sektor podsticaji se za novootvoreno radno mesto kreću između 2.000 i 5.000 evra, odnosno od 4.000 do 10.000 EUR za devastirana područja i područja od posebnog interesa - Zaječar, Kraljevo, Niš, Novi Pazar.\nZa investicije u automobilsku, elektronsku i industriju informacionih tehnologija i područja od posebnog interesa od 5.000 do 10.000 EUR po novom radnom mestu, dok će visina podsticaja za investicije u sektor usluga iznositi od 2.000 do 10.000 EUR po novootvroenom radnom mestu.\nZapošljavanje osoba sa invaliditetom bez radnog iskustva\npetak, 04 februar 2011 16:03\nNa osnovu čl. 32. i 33. Zakona o profesionalnoj rehabilitaciji i zapošljavanju osoba sa invaliditetom („Sl. glasnik RS“, broj 36/09)\nPOZIV ZA PODNOŠENjE ZAHTEVA ZA DODELU SUBVENCIJE ZARADE ZA ZAPOŠLjAVANjE OSOBA SA INVALIDITETOM BEZ RADNOG ISKUSTVA\nSubvencija zarade za zapošljavanje osoba sa invaliditetom u trajanju od 12 meseci, u visini minimalne zarade utvrđene u skladu sa propisima o radu, dodeljuje se poslodavcima koji zapošljavaju na neodređeno vreme osobe sa invaliditetom bez radnog iskustva. Subvencija se isplaćuje na mesečnom nivou i ne sme biti veća od 75% troškova zarade koju isplati poslodavac.\n1. da je zahtev podnet u roku od 30 dana od dana zasnivanja radnog odnosa na neodređeno vreme sa osobom sa invaliditetom;\n2. da je osoba sa invaliditetom bez radnog iskustva;\n3. da je poslodavac sa osobom sa invaliditetom za koju podnosi zahtev zasnovao radni odnos na neodređeno vreme;\n4. da se osoba sa invaliditetom zapošljava sa evidencije Nacionalne službe;\n5. da je poslodavac izmirio obaveze po osnovu poreza i doprinosa za obavezno socijalno osiguranje zaposlenih, za mesec koji prethodi mesecu u kome je podnet zahtev;\n6. da račun poslodavca nije u blokadi;\n7. da poslodavac nije smanjivao broj zaposlenih osoba sa invaliditetom najmanje tri meseca pre podnošenja zahteva,\nizuzev redovne fluktuacije;\n8. da zapošljavanje ima za posledicu neto povećanje broja zaposlenih;\n- privredni subjekti u sektoru uglja, kao ni privredni subjekti u teškoćama u smislu člana 2. stav 1. tačka 5 Uredbe o pravilima za dodelu državne pomoći („Sl. glasnik RS“ br. 13/10);\n- korisnici sredstava koji nisu ispunili raniju ugovornu obavezu prema Nacionalnoj službi;\n1. zahtev za dodelu subvencije (obrazac Nacionalne službe za zapošljavanje);\n2. dokaz o registraciji, ukoliko nije registrovano u APR;\n3. dokaz o zasnivanju radnog odnosa na neodređeno vreme za lica koja se zapošljavaju (ugovor ili prijava na osiguranje);\n4. dokaz o obračunatim i uplaćenim porezima i doprinosima za obavezno socijalno osiguranje zaposlenih, za mesec koji prethodi mesecu u kome je podnet zahtev (kopije overenih PPOJ i PPOD obrazaca od strane Poreske uprave);\n5. fotokopija obrasca IOSI (Izveštaj o izvršavanju obaveze zapošljavanja osoba sa invaliditetom) ukoliko poslodavac ima obavezu zapošljavanja osoba sa invaliditetom, za poslednja tri meseca koja prethode mesecu u kome je podnet zahtev;\n6. pisana izjava podnosioca zahteva da li mu je i po kom osnovu već dodeljenja državna pomoć za iste opravdane troškove.\nIII OBAVEZE POSLODAVCA\n- osobe sa invaliditetom, za koje je ostvario subvenciju, zadrži u radnom odnosu najmanje 12 meseci;\n- ne smanjuje ukupan broj zaposlenih osoba sa invaliditetom 12 meseci, osim u slučaju redovne fluktuacije;\n- uz zahtev za isplatu subvencije, dostavlja dokaz o isplaćenoj zaradi, sa pripadajućim porezima i doprinosima za osobu sa invaliditetom, za prethodni mesec.\nOdluku o dodeli subvencije donosi nadležni organ Nacionalne službe, u roku od 30 dana od dana podnošenja zahteva.\nDirektor filijale Nacionalne službe i podnosilac zahteva zaključuju ugovor, kojim se uređuju međusobna prava i obaveze, na osnovu koga se vrši isplata subvencije.\nZahtev sa ostalom dokumentacijom podnosi se nadležnoj organizacionoj jedinici Nacionalne službe, prema mestu rada ili sedištu poslodavca, neposredno ili putem pošte, na propisanom obrascu koji se može dobiti u svakoj organizacionoj jedinici Nacionalne službe ili preuzeti na sajtu www.nsz.gov.rs.\nInformacije o meri mogu se dobiti preko Pozivnog centra za osobe sa invaliditetom 011 30 36 228 na veb sajtu www.nsz.gov.rs i u organizacionim jedinicama NSZ.\nNacionalna služba zadržava pravo da traži i druge dokaze, relevantne za odlučivanje o zahtevu podnosioca.\nPoziv je otvoren do utroška raspoloživih finansijskih sredstava.\nVeće subvencije za zapošljavanje u 2011.\nsreda, 02 februar 2011 13:54\n- Glavni kriterijum za raspodelu subvencija za novozaposlenog je razvijenost opštine - rekao je Dinkić u razgovoru sa novinarima.\n- Zahvaljujući tim subvencijama zaposleno je 22.719 radnika, a prosečna vrednost podsticaja po radnom mestu je 3.413 EUR - rekao je Dinkić.\n- Investitori ne dobiju subvencije na osnovu obećanja da će zaposliti radnike već moraju da polože bankarske garancije koje im se uz kamatu naplaćuju ako ne ispune ugovorene obaveze - rekao je Dinkić.\nDinkić je naglasio da velike šanse za oporavak i strateško partnerstvo sa stranim investitorima imaju i tekstilne kompanije "Prvi maj" iz Pirota i "Yumco" iz Vranja, po modelu slično onom koji je primenjen za niški "Niteks" u čijim pogonima bi uskoro trebalo da počne proizvodnju italijanski "Benetton".\nKONKURS ZA REALIZACIJU PROGRAMA "PRVA ŠANSA 2011" - Ministarstvo ekonomije i regionalnog razvoja\npetak, 28 januar 2011 10:03\nREALIZACIJU PROGRAMA „PRVA ŠANSA 2011”\n· stručnu praksu u trajanju od tri meseca i\n· zasnivanje radnog odnosa u svojstvu pripravnika u trajanju od narednih 12 meseci.\n· isplaćuje novčanu pomoć angažovanim licima u mesečnom iznosu od 10.000,00 dinara\n· vrši obračun i uplatu doprinosa za slučaj povrede na radu i profesionalne bolesti u skladu sa zakonom\n· 18.000,00 dinara - za pripravnike sa srednjim obrazovanjem,\n· 20.000,00 dinara - za pripravnike sa višim ili visokim trogodišnjim obrazovanjem,\n· 22.000,00 dinara - za pripravnike sa najmanje četvorogodišnjim visokim obrazovanjem\nPušači uglavnom poštuju zakon\nčetvrtak, 27 januar 2011 10:18\nZa 70 dana od kada je počeo da se primenjuje Zakon o zaštiti stanovništva od izloženosti duvanskom dimu, svih pet minstarstava nadležnih za njegovo sprovođenje, obavili su 9.000 kontrola i izrekli sedam kazni na licu mesta. Iz straha od visokih kazni izgleda da je većina poslodavaca i pušača ozbiljno shvatila zakon, pa zaposleni koji nisu odustali od cigareta, dime ispred firmi i institucija, na ulici i kafićima gde je to dozvoljeno.\nPrema podacima iz Ministarstva zdravlja, do sada je sedam pušača „uhvaćeno" sa cigaretom u rukama na zabranjenom mestu.\n- Njih troje je zatečeno sa cigaretom u objektima za promet hrane i 4 kod drugog poslodavca - kaže Ana Vuksanović, iz ovog Ministarstva. - Podneto je 33 zahteva sudiji za prekršaje, zbog neisticanja podataka o odgovornom licu za sprovođenje Zakona. Od toga je 13 slučajeva u objektima za proizvodnju i promet hrane, 11 u ugostiteljstvu, a devet u ostalim. Podneto je i 26 zahteva sudiji za prekršaje za neisticanje znaka za pušenje.\nKako naša sagovornica kaže, Zakon se najviše poštovao u državnoj upravi, lokalnoj samoupravi, zdravstvenoj zaštiti, ustanovama vaspitanja i obrazovanja, društvene brige o deci, socijalne zaštite, kulture, sporta... U nadzoru tih objekata, nije utvrđen nijedan prekršaj.\nInspektorat za rad, obavio je 2.980 kontrola, koje su obuhvatile 43.059 zaposlenih - kaže Remza Huković, načelnik Inspektorata. - Tom prilikom utvrdili smo 193 prekršaja . Reč je uglavnom o neisticanju upozorenja o zabrani pušenja, o tome da među zaposlenima ne postoji kontrolor, ili je pušač uhvaćen „na delu".\nPodneto je 69 rešenja sa upozorenjem da se otklone nedostaci i pet zahteva za pokretanje prekršajnog postupka.\nZa kršenje Zakona o zaštiti stanovništva od izloženosti duvanskom dimu, predviđene su visoke kazne. Onaj koga na licu mesta uhvate sa cigaretom u ruci platiće 5.000 dinara. Pravno lice, za prekršaj, biće kažnjeno od 500.000 do 1.000.000 dinara, a odgovorno lice od 30.000 do 50.000 dinara. Penali za preduzetnike su od 300.000 do 500.000 dinara.\nProsečna plata u Srbiji, decembar 2010.\nčetvrtak, 27 januar 2011 10:14\nProsečna neto zarada u Srbiji u decembru bila je 39.580 dinara (375 evra) što je realno više za 14,1 odsto, a nominalno više za 14,9 odsto nego u prethodnom mesecu, objavio je danas Republički zavod za statistiku (RZS).\nKako se navodi u saopštenju tog zavoda (www.stat.gov.rs), prosečna zarada u Srbiji sa porezom i doprinosima isplaćena u novembru bila je 54.948 dinara (522 evra) što je realno više za 14 odsto a nominalno povećanje od 14,8 odsto.\nPrema podacima RSZ, u Srbiji je prosečna neto zarada isplaćena 2010. godine bila realno veća za 0,6 odsto, a nominalno veća za 7,6 odsto nego prosečna zarada isplaćena 2009. godine. Bruto zarada isplaćena 2010. godine je realno veća za 0,6 odsto, a nominalno za 7,5 odsto u odnosu na prosečnu bruto zaradu isplaćenu 2009. godine.\nZajmovi za nezaposlene žene sa poslovnim idejama\nčetvrtak, 27 januar 2011 09:31\nRegionalna agencija za ekonomski razvoj Šumadije i Pomoravlja u Kragujevcu ponudila je mogućnost nezaposlenim ženama sa te teritorije, koje žele da pokrenu sopstveni posao, da se prijave do 15. februara radi dobijanja kreditne pozajmice.\n- Kredit u iznosu od 1.500 do 3.000 EUR u dinarskoj protivvrednosti namenjen je ženama koje su prijavljene na evidenciji Nacionalne službe zapošljavanja i koje imaju dobru poslovnu ideju - izjavila je Tanjugu savetnica za biznis u Regionalnoj agenciji za ekonomski razvoj Radmila Radovanović.\nPrema njenim rečima, period korišćenja kredita je 24 meseca, uz grejs period od šest meseci i nominalnu kamatnu stopu od šest procenata na godišnjem nivou.\n- Kredit se koristi za dokumentovanu nabavku osnovnih sredstava, kao i repromaterijala u maksimalnom iznosu od 30 procenata od ukupno odobrenih sredstava - rekla je Radovanovićeva i dodala da su "sredstva obezbeđenja ručna zaloga na opremu, menica sa meničnim ovlašćenjem ili kreditno sposoban žirant".\nDržava ponovo povezuje staž\nčetvrtak, 20 januar 2011 10:20\nDržava će i treći put dozvoliti povezivanje staža da bi se rešio problem 300.000 ljudi kojima firme ne uplaćuju doprinose za penziju.\nPreduzeća za doprinose Fondu PIO duguju 170 milijardi dinara, a među neplatišama je najviše privatnih firmi.\nUplaćene doprinose nema više od 300.000 građana Srbije, a za oko 600.000 se ne uplaćuje redovno ili im se uplaćuje minimalac.\nU Ministarstvu finansija najavljuju sastanak resornih ministarstava i dodaju da će se utvrditi "koliki je broj ljudi kojima nisu uplaćivani doprinosi, koliki je to iznos novca, kao i zašto nisu izmirivane te zakonske obaveze".\n"Na osnovu tih podataka, pronaći ćemo najbolju moguću soluciju i predložiti Vladi zaključak na osnovu kojeg će biti rešen problem, odnosno povezan staž ljudima", kažu u Ministarstvu finansija.\nZa kontrolu uplate doprinosa zadužena je Poreska uprava. Iako je na račun ove institucije iznet niz kritika, oni tvrde da rade efikasno, ali da im zakonodavna vlast ne dozvoljava da naplate sve doprinose.\n"Dugovanja za doprinose su nenaplativa, jer uglavnom potiču od bivših ili preduzeća koja su u postupku reorganizacije, stečaja, likvidacije ili su u pripremi za privatizaciju. Mi u takvim slučajevima, zbog loše državne zakonodavne politike, nemamo pravo da pokrenemo prinudnu naplatu. Tamo gde nam je dozvoljeno, šaljemo opomene i ulazimo u postupak prinudne naplate", objašnjavaju u Poreskoj upravi.\nDirektorka Centralnog registra socijalnog osiguranja Milica Danilović upozorava da je država dosadašnjim povezivanjem staža i opraštanjem dugova poslala negativnu poruku poslodavcima.\n"Imamo slučajeva da poslodavci funkcionišu, a ne uplaćuju doprinose. Neizmirivanje tih obaveza pravi deficit u finansiranju socijalnog osiguranja. Zbog toga Fond PIO ima problem sa isplatom penzija", upozorava Danilovićeva.\nOna ističe da je jedino rešenje da se pojača kontrola, što se očekuje do početka 2012. godine, kada bi Centralni registar socijalnog osiguranja i tehnički trebalo da počne sa radom.\nZa zdravstveno dug 50 milijardi\nPreduzeća duguju i 50 milijardi dinara za doprinose za zdravstveno osiguranje. To, međutim, neće predstavljati problem prilikom overe zdravstvene knjižice, jer je izmenama pravilnika omogućeno da se markice dobijaju bez dokaza o uplati doprinosa. Bivša direktorka RZZO-a Svetlana Vukajlović kaže za Press da je upravo overa knjižica bila jedini način kontrole, a da ovako nećemo imati nikakvu kontrolu, dok će se dugovi nagomilavati.\nTekst preuzet sa www.pressonline.rs\nPrva šansa - Nove mogućnosti zapošljavanja u 2011.\nutorak, 18 januar 2011 09:26\nMladi u Srbiji koji nemaju posao moći će i ove godine da računaju na značajnu podršku u zapošljavanju kroz "start ap" kredite i program "Prva šansa".\nMinistarstvo ekonomije i regionalnog razvoja naime i ove godine priprema programe koji su ranijih godina izazvali veliko interesovanje kod mladih koji traže posao.\nU spisku Programa mera za ublažavanje negativnih efekata svetske ekonomske krize, koji je Vlada Srbije usvojila protekle sedmice, ovih programa nema, ali kako je kažu u Ministarstvu ekonomije i regionalnog razvoja, usvajanje programa za realizaciju "start-up" kredita za početnike može se očekivati uskoro, odnosno u prvom kvartalu ove godine.\nU Ministarstvu ekonomije za sada ne mogu da kažu koliki iznos će biti opredeljen za te namene i da li će biti izmena u odnosu na prethodni program.\nKada je reč o programu "Prva šansa", javni pozivi će biti objavljeni najkasnije do sredine februara, najavio je predstavnik za medije Nacionalne službe za zapošljavanje Srđan Andrijanić, dodajući da je ove godine novina to što su lokalne samouprave iskazale interes da izdvoje sredstva iz svojih budžeta, da se potraži odgovarajuća mlada radna snaga, a u skladu sa potrebama poslodavaca na lokalu.\n- Lokalna samouprava će verovatno, u saradnji sa NSZ na lokalnom nivou, utvrđivati i objavljivati konkurse i javne pozive poslodavcima da se prijave - objasnio je on, uz napomenu da ne može da iznosi više detalja, jer je izrada tog programa u toku.\nU ovoj godini, 121 lokalna samouprava je podnela zahtev za sufinasiranje lokalnih akcionih planova zapošljavanja, ukupne vrednosti 772 miliona dinara. To bi, sa dodatnim sredstvima Ministarstva ekonomije i regionalnog razvoja, trebalo da obezbedi posao za više od 7.000 građana.\nLokalne samouprave su najviše izdvojile za subvencije zapošljavanja na novootvorenim radnim mestima, 329 miliona dinara, zatim za sufinansiranje programa pripravnika, 226 miliona dinara, za subvencije za samozapošljavanje 192 miliona dinara, kao i za programe obuka nezaposlenih lica 25 miliona dinara.\nNajviše sredstava za programe zapošljavanja izdvojili su gradovi Niš, 52 miliona dinara, Leskovac 40 miliona dinara, Kruševac 30 i Novi Sad 22 miliona dinara.\nVlada je protekle sedmice, na predlog Ministarstva ekonomije, usvojila programe u oblasti zapošljavanja - subvencije za preduzeća i organizacije i dotacije za organizacije obaveznog socijalnog osiguranja, a sve za potrebe profesionalne rehabilitacije i zapošljavanja osoba sa invaliditetom.\n"Start-up" kredite mogao je do sada da dobije svako ko je želeo da počne proizvodnju, a izuzeti iz programa su bili oni koje žele da pokrenu trgovinu, da se bave primarnom poljoprivrednom proizvodnjom ili taksi uslugama. Krediti su odobravani u visini 500.000 do 1,3 miliona dinara uz kamatnu stopu od jedan odsto godišnje i valutnu klauzulu i otplatu od tri do pet godina. Takođe, odobravan je i grejs period od 12 meseci. Ovo su do sada bili najpovoljniji krediti za početnike na našem tržištu.\nIzvor: B92 www.b92.net\nU Srbiji 729.520 nezaposlenih\nčetvrtak, 13 januar 2011 09:52\nNa kraju 2010. godine u Srbiji je evidentirano 729.520 nezaposlenih, što je u odnosu na 2009. godinu za 852 osoba manje, saopšteno je iz Nacionalne službe za zapošljavanje (NSZ), a prenose beogradski mediji. Od ukupnog broja evidentiranih u NSZ duže od 12 meseci posao traži 64,12 odsto ili 467.740 ljudi, od čega su više od polovine žene. Najviše nezaposlenih je starosne dobi od 25 do 29 godina i to njih 13,29 odsto, zatim od 30 do 34 godine 12,46 odsto, dok je među osobama od 35 do 39 godina njih 12,03 odsto bez posla.\nNa Kosmetu nezaposleno 0,91% građana\nU regionu Šumadije i Zapadne Srbije ima najviše nezaposlenih - 32,57 odsto, a na području Kosova i Metohije, prema evidenciji NSZ, zaposlenje nema 0,91 odsto građana.\nPo stručnoj spremi najviše nezaposlenih ima prvi stepen obrazovanja - njih 209.171, dok 37 lica koja imaju sedmi stepen obrazovanja je nezaposleno.\nOd gradova najgrđi Beograd\nNajviše nezaposlenih je u Beogradu i to 93.769 osoba, zatim u Nišu 34.867 lica, u Novom Sadu 29.205, dok u Požarevcu ima najmanje nezaposlenih - 3.833 osoba.\nOpštine u kojima je zabeležen najveći broj nezaposlenih lica jesu Novi Beograd i to njih 11.825, zatim niška opština Medijana sa 10.984 i beogradska Čukarica sa 10.897 nezaposlenih.\nCrnotravci rekorderi - ne radi samo 197 ljudi\nNajmanje nezaposlenih ima u opštini Crna Trava i to 197 lica, navedeno je u saopštenju Nacionalne službe za zapošljavanje.\nTekst preuzet sa http://www.vesti-online.com/


Bjekovićeva odluka o smenama u IO FSS sramna i neosnovana – DnevniZurnal\nby admin 01/12/2021, 19:50 1.9k Views\nČlan Izvršnog odbora Fudbalskog saveza Srbije Novica Tončev saopštio je da je odluka Nenada Bjekovića da smeni trojicu članova Izvršnog odbora FSS i sramna i neosnovana.\n„Postavlja se pitanje motiva zasto je neko ko ima tako veliko sportsko, ali i životno iskustvo kao obrazloženje za nedopustivu odluku o smeni članova FSS naveo razloge kao što su njihovo izostajanje sa sednice i sl. Da li je to ‘košenje sa zdravim razumom’ ili strah da se ne otkrije glasanje koje su članovi pod obmanom uradili i tako gospodinu Bjekoviću omogućili mesečna primanja od 7000 eura“, pita u saopštenju Tončev.\nDodaje da „u vreme kada je Statut Saveza jednoglasno izglasan, kada su raspisani izbori na svim nivoima i kada se reprezentacija sprema za svetsko prvenstvo svi treba da radimo zajedno za najveće dobro našeg fudbala i budemo ujedinjeni, da ne dopuštamo pojedincima da donose bahate odluke i unose pometnju među članove FSS, fudbalere, ali i sve ljubitelje fudbala“.\n„Kao član izvršnog odbora FSS, mogu da potvrdim da je Dušan Mrakić prisustvovao svakoj sednici, Saša Bajčetić je čak morao i avionom da dolazi jer je tek u nedelju uveče pozvan na sednicu koja se održala u ponedeljak i na kojoj je smenjen Marko Pantelić, a Dragan Ilić je od 25 sednica Izvršnog odbora prisustvovao na 22 i jedini je predstavnik amaterskog i razvojnog fudbala“, navodi Tončev.\nIstiče i da ne vidi konstruktivnu i inspirativnu energiju u predsedništvu čija tri člana (Bjeković, Karadžić, Karasi) „imaju 250 godina“ i jedino što žele je večni fudbalski život i FSS u kojem su oni neprikosnoveni gospodari.\n„Protiv članova Izvršnog odbora koji su učestvovali na sednici kada je smenjen Marko Pantelić sada se vodi sudski postupak, iako je Jovan Šurbatović, generalni sekretar Saveza jedini koji bi trebalo da odgovara za svoje postupke. Na toj istoj sednici postavljen je i Bjeković kao zamenik predsednika FSS, mimo svakog zakona jer ne možete postavljati zamenka predsednika kada nemate predsednika“, navodi Tončev u saopštenju.\nDodaje da je u statutu FSS u članu 50 decidno je pisalo da “Zamenika predsednika FSS bira Izvršni odbor na predlog predsednika FSS”.\n„Pošto u tom periodu FSS nije imao predsednika jer je Slaviša Kokeza podneo ostavku, jasno je da gospodin Bjeković nije mogao da bude izabran za zamenika predsednika, niti je imao nadležnost da menja članove Izvršnog odbora. Pošto je gospodin Bjeković u tom periodu obavljao funkciju potpredsednika Saveza, a i zbog pravnog vakuma dogovoreno je da on vodi Savez do promene statuta i raspisivanja izbora. Napominjem da je generalni sekretar Šurbatović tada potpisao nelegalnu odluku o imenovanju Nenada Bjekovića za zamenika predsednika koja je objavljena u Službenom glasniku FSS ‘Fudbal’, nakon čega se čak gospodin Bjeković nakon toga potpisivao kao zamenik predsednika FSS“, ističe Tončev.\nBitno je, kako dodaje, naglasiti da na tu sednicu nije hteo da dođe gospodin Karadžić koji je obavljao funkciju počasnog predsednika iako je bio pozvan od strane generalnog sekretara da vodi sednicu.


BioVill | Vesti\nPotpisana Izjava o posvećenosti za realizaciju projekta u bioenergetskom selu Kostojevići\nU okviru projekta BioVill, koji podržava Evropska unija kroz Program za istraživanja i inovacije Horizon 2020, sprovođene su aktivnosti u opštini Bajina Bašta, odnosno selu Kostojevići, sa ciljem stvaranja uslova za uspostavljane prvog bioenergetskog sela u Srbiji. Tokom realizacije projekta korišćenja su iskustva i znanja iz Nemačke i Austrije, zemalja u kojima je koncept korišćenja lokalno dostupne biomase za zadovoljavanje energetskih potreba lokalnih zajednica odavno poznat i razvijen.\nZa selo Kostojevići, koje je jedino selo u Srbiji sa već izgrađenom mrežom i sistemom daljinskog grejanja, urađena je prethodna tehno-ekonomska studija za prelazak sa korišćenja mazuta kao osnovnog goriva na biomasu. Studija je pokazala da isplativost projekta, koji podrazumeva zamenu jednog kotla od 750 kW koji koristi mazut, sa dva kotla na biomasu, jednog od 500 kW i drugog rezervnog od 200 kW, zavisi od izvora finansiranja, poslovnog modela, ali i povećanje konzum korisnika. Modeli koji su razmatrani uključuju preuzimanje sistema od strane energetske zadruge koja bi bila formirana u selu, uključivanje privatnog operatera, ili zadržavanje sistema daljinskog grejanja u Kostojevićima u okviru JKP BB Term iz Bajine Bašte. Projekat BioVill je podržao opštinu Bajina Bašta koja je pristupila izradi tehničke dokumentacije, kako bi projekat bi spreman za finansiranje i realizaciju pre naredne grejne sezone.\nTokom održavanja poslednjeg info dana za bioenergetsko selo Kostojevići, 12. februara 2019. godine, u Bajinoj Bašti je, potpisana izjava o posvećenosti kojom najvažniji lokalni akteri, uključujući opštinu Bajina Bašta, JKP BB Term i Mesnu zajednicu Kostojevići, kao i Stalna konferencija gradova i opština, iskazuju svoju spremnost da nastave sa aktivnostima koje bi dovele do realizacije projekta zamene kotla u Kostojevićima i iniciranja prvog bioenergetskog sela u Srbiji.\nZajednička završna međunarodna konferencija trogodišnjih projekata „BioVill“ i „CoolHeating“,\nZajednička završna međunarodna konferencija trogodišnjih projekata „BioVill“ i „CoolHeating“, finansiranih od strane EU Programa za istraživanje i inovacije „Horizon 2020“, koji za cilj imaju podršku izgradnji bioenergetskih sela i malih modularnih mreža za grejanje i hlađenje na obnovljive izvore, održana je 28. novembra u Briselu, Belgija.\nViše od osamdeset predstavnika Evropske komisije, nacionalnih i međunarodnih partnerskih organizacija, kompanija koje se bave obnovljivom energijom i investicijama u daljinsko grejanje i hlađenje, kao i projektni konzorcijumi, iskoristili su priliku da se upoznaju sa stručnjacima za obnovljive izvore energije, da razgovaraju sa potencijalnim investitorima i da diskutuju o rezultatima projekata i napretka u uspostavljanju obnovljivih bioenergetskih sela i implementaciji održivi sistemi daljinskog grejanja i hlađenja u Evropi.\nSedmi i poslednji sastanak Upravnog odbor projekta BioVil\nSedmi i poslednji sastanak Upravnog odbor projekta BioVill održan je 29. novembra 2018. godine u Briselu, Belgija, dan nakon zajedničke završne međunarodne konferencije „BioVill“ i „CoolHeating“ projekata. Tokom sastanak naglasak je stavljen na postignute rezultate i uticaje u pilot selima, ali i na sveukupno dostizanje projektnih ciljeva. Osim toga, istaknuti su ishodi tehno-ekonomskih procena i širokih i opsežnih komunikacionih i diseminacionih aktivnosti sa građanima, političarima i drugim akterima. Konzorcijum je razgovarao o završnoj fazi projekta i procedurama izveštavanja sve do završetka projekta u februaru 2019. godine.


Vozači, oprez – presretači su na svakom koraku! Zaustavili automobil na Novom Beogradu, a onda je usledila detaljna kontrola – NBGD Vesti\nVozači, oprez – presretači su na svakom koraku! Zaustavili automobil na Novom Beogradu, a onda je usledila detaljna kontrola\nAutor nbgdvesti on 19. maja 2021.\nVozač se kretao brzinom od 147,5 km/h.\nPripadnici Ministarstva unutrašnjih poslova koji kontrolišu saobraćaj presretačima, zaustavili su u Novom Beogradu tridesetpetogodišnjeg vozača Forda, koji se kretao brzinom od 147,5 km/h, na delu puta gde je brzina ograničena na 80 km/h.\nAlkotestiranjem je utvrđeno da je vozač upravljao vozilom sa 0,51 promila alkohola u organizmu, dok je droga testom utvrđeno da je bio pozitivan na kanabis, zbog čega je isključen iz saobraćaja i zadržan u službenim prostorijama.\nPrekršajni sud u Beogradu osudio je učinioca prekršaja na novčanu kaznu u iznosu od 60.000 dinara, a izrečena mu je i zaštitna mera zabrane upravljanja motornim vozilom u trajanju od 12 meseci, kao i 20 kaznenih poena.


Advokat Darka Tasića: Moj klijent je pretučen u zatvoru kod Podujeva - Radio Kontakt Plus\nAdvokat Darka Tasića: Moj klijent je pretučen u zatvoru kod Podujeva\n18:54, 17.11.2020Izvor: RTS\nDarko Tasić iz Male Kruše, protiv kojeg se u Prizrenu vodi sudski proces, tučen je u zatvoru visoke bezbednosti u Grdovcu kod Podujeva, a u trenutku je od zadobijenih udaraca ostao i bez svesti, kazao je za RTS njegov advokat Ljubomir Pantović.\nPantović navodi da je juče, prilikom primopredaje između policajaca koji su vršili transport i zatvorskih čuvara u zatvoru kod Podujeva, Tasić zadobio nekoliko udaraca u glavu.\nDodao je, da mu je o napadu Tasić govorio telefonom nakon povratka u zatvor sa sednice Apelacionog veća, na kojoj je razmatrana žalba odbrane na prvostepenu presudu za navodno počinjen ratni zločin.\n"Darko mi je preneo, da je u prostoriji u kojoj pripadnici policije zaduženi za transport zatvorenika predaju optuženog zatvorskim čuvarima, dobio od nekoga nekoliko udaraca u potiljak, dok je bio vezan lisicama, od čega je na trenutak i izgubio svest", naveo je Pantović.\n"Kada se osvestio video je da mu je i usna raskrvavljena", dodao je Pantović.\nKaže da njegov branjenik Tasić ne zna i ne može da prepozna osobu koja ga je udarila, jer su svi u grupi imali maske, a udaren je s leđa.\nTasić je napad prijavio upravi stražarske službe, a njegov branilac advokat Pantović će ubrzo zatražiti od direktora zatvora Grdovac da istraži slučaj i preduzme mere protiv osoba koje su počinile napad.\nProtiv Tasića se u Osnovnom sudu u Prizrenu vodi postupak zbog navodno počinjenog ratnog zločina u selu Mala Kruša. Od 22. novembra 2017 godine je u pritvoru, a osuđen je krajem juna ove godine na 22 godine zatvora.\nPantović navodi da je prema postojećem zakonskom sistemu na Kosovu maksimalna predviđena kazna za ratni zločin 15 godina zatvora.\nBačeviću još dva meseca pritvora\nAmbasada SAD: Nova kosovska vlada da prihvati i primeni preporuke za reformu pravosuđa\nNa Kosovu 10 smrtnih slučajeva, novoinficiranih 311\nU Srbiji još 19 smrtnih ishoda, novozaraženih 1.523\n"Ribarske svađe" u Zubinom Potoku 29. januara\nZvečan: Bazar za Darijino i Natašino srećno i bezbrižno detinjstvo


Novi roman Davida Grosmana: Život se sa mnom mnogo poigrao | Arhipelag\nBeograd, 10. decembra 2019. – Novi roman Davida Grosmana Život se sa mnom mnogo poigrao, objavljen nedavno u izdanju Arhipelaga, u prevodu sa hebrejskog Dušice Stojanović Čvorić, predstavlja veliki trenutak savremene svetske književnosti. Za prethodni roman Konj ulazi u bar Grosman je dobio Međunarodnu nagradu Man Buker, a za prevod novog romana, pre nekoliko meseci objavljenog u Izraelu, zainteresovane su desetine svetskih izdavača. Arhipelag objavljuje prvi svetski prevod ovog romana.\nGrosmanov roman je velika i paradigmatična priča XX veka zasnovana na sudbini Eve Panić i na njenom životu od Čakoveca, preko Beograda i Varvarina, do Golog otoka i odlaska u Izrael, gde će decenijama živeti u kibucu. Život se poigrao sa Grosmanovom junakinjom, ali je nije slomio.\nPričajući svoj život, Grosmanova junakinja ostavlja veliko zaveštanje samom svojom nesvakidašnjom i uzbudljivom pričom u kojoj oživljavaju složena istorijska vremena i čudesne ljudske sudbine, da bi u poznoj starosti odlučila da zajedno sa svojom porodicom ponovo poseti neka od mesta svog života, na prvom mestu Goli otok.


Web stranica Vlade TK - STRUČNO-EDUKATIVNI IZLET ZA UČESNIKE KVIZA ZNANJA IZ OBLASTI SIGURNOSTI U SAOBRAĆAJU I SAOBRAĆAJNE KULTURE\nMinistarstvo zahvaljuje predstavnicima „Centrotransa" dd Sarajevo na gostoprimstvu i firmi „Transturist" dd Tuzla na prijevozu učesnika kviza i njihovih profesora.\nUčenici su pokazali da su zaista divni mladi ljudi, sa visokim nivoom znanja iz oblasti saobraćaja i saobraćajne kulture. Njihovi profesori se mogu ponositi njima.\nOvim stručno-edukativnim izletom je završen ovogodišnji pilot projekat pod nazivom "Kviz znanja iz oblasti sigurnosti u saobraćaju i saobraćajne kulture", koji ima za cilj da podigne nivo znanja i svijesti kod mladih ljudi o posljedicama nepoštovanja saobraćajnih pravila i propisa. Poznato je da su mladi ljudi, nažalost, najčešći učesnici u saobraćajnim nezgodama sa fatalnim posljedicama (poginule ili teško povrijeđene osobe), a najveći uzrok saobraćajnih nezgoda potiče od propusta čovjeka.\nMinistarstvo trgovine, turizma i saobraćaja planira i naredne godine provesti ovakav projekat, s tendencijom da postane tradicionalan i da Tuzlanski kanton uskoro dobije Dan sigurnosti u saobraćaju.


Vučić: Predsednik ne treba da govori na sahrani patrijarha - Istok\nPredsednik Srbije Aleksandar Vučić govoriće u nedelju na sahrani patrijarha srpskog Irineja, što je ekskluzivno objavio naš portal. Stranka slobode i pravde (SSP), objavila je na svom Tviter profilu snimak iz jedne emisije, iz vremena kada je Boris Tadić bio predsednik, a Vučić opozicionar. Emisija je nastala nakon smrti patrijarha Pavla, a Vučić je tada rekao “da Tadić nije trebalo da govori na sahrani, te da nije njegov zadatak da iznosi kovčeg”.\nVučić je u to vreme nastupao kao opozicionar i bio je prilično direktan prema tadašnjem lideru Demokratske stranke (DS) i predsedniku Srbije.\nPucao u čovjeka poslije rasprave o Kantovoj filozofiji\nRasprava oko filozofskih teorija iz 18. vijeka Imanuela Kanta završila se tako što je jedan čovjek pucao u drugog u bakalnici na jugu Rusije. Novinska ... Read More\n“Jadna je Banjaluka koja bi glasala za ovakvog šarlatana”: Najpoznatiji okršaji Dodika i Stanivukovića (VIDEO)\nDraško Stanivuković uskoro odlazi iz Narodne skupštine Republike Srpske, ali su ostali zabilježeni njegovi verbalni okrašaji sa srpskim članom Predsjedništva BiH i liderom SNSD Miloradom ... Read More\nNEWER POSTSDS i DNS prave skupštinsku većinu u Prijedoru\nOLDER POSTBorel se u Sarajevu sastao sa opozicijom “koja to više nije”


U evropskim bankama 360 milijardi evra kredita pod moratorijumom: Da li građani toliko loše stoje - Biznis Telegraf.rs\n18/08/20 | 16:23\n"Ne znate da li je obim kredita koji su pod moratorijumom signal da je klijent u finansijskim poteškoćama"\nNajveće evropske banke su uvele moratorijum ili druge olakšice na otplatu više od 360 milijardi evra (425 milijardi dolara) kredita, a veliko je pitanje hoće li dužnici moći da nastave sa servisiranjem obaveza kada te mere podrške isteknu.\nPrema instrukcijama vlada i monetarnih regulatora, zajmodavci su milionima građana i korporativnih klijenata omogućili predah kako bi im pomogli da se izbore sa finansijskim teškoćama uzrokovanim pandemijom korona virusa.\nKoliki bi deo tih zajmova mogao da završi u kategoriji loših kredita (NPL) kad se mere podrške okončaju, i do kog će stepena banke zauzvrat pretrpeti gubitke nije jednostavno utvrditi.\nBrojke iz sedam najvećih evropskih banaka koje su krajem drugog tromesečja dostavile podatke o uvedenim olakšicama za dužnike, pokazuju da je vrednost neizmirenih kredita koji su pod moratorijumom oko 15 puta veća od ukupnog iznosa rezervacija za potencijalne gubitke po kreditima, napominje se u tekstu.\nEvropski regulatori su naveli da banke ne moraju automatski da izdvajaju novac za pokriće zajmova koji su predmet pauziranja u otplati ako su u nekom stepenu uverene da će njihova otplata biti normalno nastavljena, ali to je teško proceniti.\n- Dakle, vi ne znate da li je obim kredita koji su pod moratorijumom signal da je klijent u finansijskim poteškoćama - dodaje on.\nU španskoj Santander banci kažu da je oko 116 milijardi evra zajmova pod nekom od mera pauziranja otplate. Otprilike na trećinu tog iznosa moratorujum je istekao do 15. jula, a velika većina tih zajmova je i dalje na pauzi.\nDužnici koji se odluče da ne produže predah u otplati zajmova verovatno su u jačoj finansijskoj poziciji.\nU Britaniji je inicijalni program tromesečnog moratorijuma na otplatu zajmova već produžen jednom, pri čemu će za većinu zajmova rok za nastavak otplate dospeti na jesen.\nBankarska grupa Lojds, najveći hipotekarni zajmodavac u Britaniji, saopštila je da će tek u narednih nekoliko meseci „dobiti jasniju sliku o stvarnoj situaciji“ u pogledu toga koliki će procenat zajmova koji su pod mortorijumo završiti kao NPL-ovi.\nNajveća italijanska banka Unikredit ističe da, iako je uglavnom izvršila obezbeđenja za zajmove pod moratorijom, verovatno neće moći da izdvoji posebna rezervisanja do sledeće godine.\nKako slika o ekonomskom padu zbog korona krize bude postajala jasnija, tako će rasti i pritisak na banke za rezervisanjima za potencijalno nove problematične kredite, zaključuje Rojters.


Milojević: Ja sam rekao jednom prilikom da prelazni rok traje 24 sata dnevno, 12 meseci u godini\nNaslovna / Fudbal / Domaci fudbal / Milojević: Ja sam rekao jednom prilikom da prelazni rok traje 24 sata dnevno, 12 meseci u godini\n2018-05-12 12:40 > 12:40\nJoš dva kola do kraja Super lige, Crvena zvezda je titulu osvojila i sada ide u goste Vojvodini, koja je poslednja u plej-of grupi i nema šta da izgubi.\nBufon pod istragom UEFE\nZa poslednje kolo je zakazana proslava titule, a pre tog slavlja se igra meč u Novom Sadu, rezultatski potpuno nebitan za oba tima, ali bitan za trenera Vladana Milojevića.\n"Očekuje nas još jedan derbi, bez obzira što nema rezultatski karakter, ali ima takmičarski. Vojvodina zaslužuje bolju poziciju na tabeli, ali bez obzira na sve, igraju pred svojim navijačima i sigurno će imati motiva. To se pokazalo i pre neku utakmicu, kada su pobedili Partizan. Neće im nedostajati takmičarskog karaktera", rekao je Vladan Milojević na konferenciji na koju je došao samo jedan novinar.\nZvezda sezonu počela pre skoro 11 meseci, ostvarila je svoj cilj, koliko će vama biti teško da pomirite trenerski zahtev da se igra na maksimumu i ljudsko razumevanje za umor i odsustvo motiva kod vaših igrača?\n"Ne sme da bude opuštanja, to ne dozvoljavam, ali razumem šta me pitate. Prevashodno, ne treba da bude opuštanja jer ne bih voleo da bude problema što se tiče povreda. Uvek morate da nađete motiv, svaka utakmica je bitna. Ovde ne postoji opuštanje, niko ne sme da se opušta. Baš sam prezadovoljan njihovim radom na treningu. i u ovakvim uslovima treba da budemo veliki, to me izuzetno raduje i nadam se da ćemo do kraja prvenstva ostati takvi", rekao je Milojević.\nOn je kazao da očekuje dobru utakmicu, ali da ne zna kakva će situacija biti sa sastavom.\n"Sigurno nećemo moći da računamo na Babića, koji ima kartone. Imamo par problema sa igračima. Danas očekujem da dobijemo konačnu dozvolu lekara, pa ćemo videti. Možda će ovo biti prilika za igrače koji nisu do sada imali toliko prostora, ne znam da li ćemo početi sa njima ili će to biti u toku utakmice. Nas očekuje jedna dobra utakmica. Uvek je lepo igrati na 'Karađorđu', pred novosadskom publikom", rekao je Milojević.\nOvo prvenstvo je rezultatski završeno, ali mediji su već počeli sa transfer kombinacijama i nagađanjem sa imenima. Da li ste vi uključeni u to ili se bavite samo ovom sezonom?\n"Ja sam rekao jednom prilikom da prelazni rok traje 24 sata dnevno, 12 meseci u godini. Imamo svoje planove, imali smo ih i pre ovoga, imaćemo ih i posle. Ja sam u ovom trenutku fokusiran na tim, da završimo sezonu na najbolji način. Sportski direktor Mrkela radi punom parom, u stalnon smo kontaktku.\nSvašta će da se piše, mnogo imena će da defiluje, ima mnogo stvari koje će prolaziti u ovom prelaznom roku. Najlepše je kad se on završi. Ja se ne bavim mnogo tim, znam šta hoću, imamo svoje mete. Nekad ne zavisi mnogo od nas, ima mnogo faktora koji će uticati na nas. Imamo dovoljno vremena i igrači da se odmore, a to ćemo u hodu da napravimo na najbolji mogući način", rekao je Vladan Milojević.\nIsland već sada zna tim za Rusiju\nVoždovac želi da ulovi Partizan\nBarsa ulaže u budućnost\nLekić: Ovo je poslednja šansa da nešto uradimo\nPrethodna Voždovac želi da ulovi Partizan


Almir Čolan u Carevoj džamiji održao predavanje na temu Islamska ekonomija i finansije – Naš Haber\nAlmir Čolan u Carevoj džamiji održao predavanje na temu Islamska ekonomija i finansije\nAlmir Čolan, direktor Cenra za islamsko bankarstvo i Vakufa, održao je jučer predavanje u Carevoj džamiji u Sarajevu na temu islamske finansije, ekonomija, islamski stav prema novcu i uspjehu, poslovni i pravni ugovori u islamu, zabrane u poslovanju i financijskim transakcijama, islamski načini (modeli) financiranja, itd.\nAlmir Čolan je direktor dva značajna centra u Australiji: Centra za islamsko bankarstvo i Vakufa, član Upravnog odbora Koledža Garden i savjetnik za karijere u Koledžu Ilim. Izabran je za člana radne grupe pri AAOIFI-u (Accounting and Auditing Organization for Islamic Financial Institutions) na projektu “Comprehensive ethics and code of\nconduct”. Savjetuje brojne organizacije koje se bave islamskim finansiranjem i investicijama.\nTakođer, bio je predavač na predmetu Islamske finansije i tržište kapitala na Univerzitetu La Trobe u Melburnu (Australia). Na ovom Univerzitet obavljao je funkciju i člana Upravnog odbora na magistarskom studiju , smjer Islamsko bankarstvo i finansije. Bio je i član Savjetne grupe za razvoj i reviziju univerzitetskih smjerova na NMIT-u te član Upravnog odbora Islamskog konzulata Viktorija.\nZavriso je MBA iz poslovnog upravljanja (Biznis i Menagement) na Univerzitetu Deakin, a magistarski studij iz islamskog bankarstva i finansija na Univerzitetu La Trobe u Melburnu. Na ovom studiju dobio je najvise priznanje- Dekanovu nagradu za “Academic Excellence”.


Vulin: Novosadska policija dobro radi svoj posao, vraćamo pozornike na ulice | Novosadski informativni portal 021\nKomentarišući tuču u subotu, 20. februara u Laze Telečkog, Vulin je u Skupštini Srbije rekao "da je taj slučaj odmah rasvetljen i da je uhapšeno osam osoba".\nOn je rekao da je novosadska policija pre tri meseca "odmah po događaju" rasvetlila i oružani okršaj navijača u Bačkoj Palanci, i da je "sprečila nekoliko zakazanih navijačkih tuča u Novom Sadu i poslednju u Bukovcu".\nPozornici u svakom kvartu\nVulin je najavio da će u narednih godinu, godinu i po dana u svim velikim gradovima u Srbiji na ulice biti vraćeni policajci pozornici.\nNaglasio je da je za ostvarenje tog cilja prvo potreban period od devet meseci tokom koga će policajci proći odgovarajuću obuku, kao i da je potrebno da se zaposli značajan broj policajaca.\nPozornicima, koji će biti u svakom kvartu i sektoru, moći će da se obrate građani, što će doprineti većoj bezbednosti, rekao je Vulin, navodi se u saopštenju MUP.


NSinfo: Predstavljeni potencijali Vojvodine u Trentu\nPredstavljeni potencijali Vojvodine u Trentu\nsaradnju i lokalnu samoupravu Ognjen Bjelić boravio juče u italijanskom okrugu Trento gde je prisustvovao investicionoj konferenciji na kojoj su predstavljeni investicioni potencijali Vojvodine i Srbije.\nUčešće na konferenciji uzelo je više od 30 italijanskih kompanija a Sekretarijat za regionalni razvoj, međuregionalnu saradnju i lokalnu samoupravu u saradnji sa Razvojnom agencijom Vojvodine, kroz prezentaciju i kratki film predstvio je investicione potencijale AP Vojvodine i upoznao italijanske privrednike sa dosadašnjim ulaganjima italijanskih kompanija u Vojvodini, kao i sa podacima o trgovinskoj razmeni između Srbije i Italije.\n„U ovom momentu, 65 italijanskih kompanija investiralo je svoj kapital na području pokrajine Vojvodine, pri čemu se vrednost ukupno uloženog kapitala kreće na nivou od oko 800 miliona eura“ rekao je Bjelić.\nOn je podsetio da italijanske firme po učešću u investicionim aktivnostima daju bitan doprinos aktiviranju naših potencijala, posebno imajući u vidu činjenicu da te kompanije upošljavaju i angažuju više od 11 hiljada lica sa tržišta rada.\nPredstvanici više od 30 kompanija zainteresovanih za investiranje na području pokrajine Vojvodine su iz sektora drvne i metaloprerađivačke industrije, poljoprivrednog sektora, te finansijskog sektora i oblasti ambalže.\nKonferenciju je podržala porodična i inetrnacionalna kompanija „Ghezzi“ koja posluje u oblasti metalske industrije i zainteresovana je za investiranje na području Vojvodine.\nTokom dvodnevne posete italijanskoj pokrajini, sekretar Bjelić, direktor Razvojne agencije Vojvodine Nikola Žeželj, i Olivera Kovačević direktorka sektora za promociju, obišli su pogone „Ghezzi“ u opštini Kles i upoznali se sa rukovodstvom i metodama rada ove inetrnacionalne komanije.\n... ap vojvodina, ekonomija, evropa, investicije, Novi Sad, posao, saradnja


Nova demokratija: Istorijska pobeda;SIRIZA: Bićemo jaka opozic\nTanjug 7. jula 2019. 19:41\nATINA – Nakon prvih preliminarnih rezultata na prevremenim parlamentarnim izborima u Grčkoj, gde opoziciona Nova demokratija beleži ubedljivo vođstvo ispred vladajuće SIRIZE, izvori iz ND komentarišu da je reč o istorijskoj pobedi, prenosi grčka agencija ANA-MPA.\n„Ovo je istorijska pobeda Nove demokratije koja se pripisuje Kirijakosu Micotakisu. Ako se potvrde preliminarni rezultati, Nova demokratija danas je dostigla jednu od najvećih pobeda od 1974. godine. Podsećamo vas da je slično vođstvo poslednji put zabeleženo 1981. godine i ovo pokazuje da građani žele da izađu iz krize i povrate osečaj normalnostu u našoj zemlji“, navode izvori stranke.\nTakođe iz Nove demokratije dodaju da je rezultati odraz neodobravanja politike koju je vodila SIRIZA.\n„Grci su glasali za svoje živote i izabrali su program Nove demokratije kako bi povećali svoj životni standard, uživali u smanjenju poreza, dobili nova i bolja radna mesta i osigurali bezbednost za sve“, objašnjavaju neimenovani izvori Nove demokratije.\nOni su dodali da rezultat povečava njihovu odgovornost i napominju da Grčka ulazi u novu eru ostavljajući krizu i sve što je vraćalo zemlju nazad.\nS druge strane, izvori iz vladajuće SIRIZE poručili su da će poštovati volju naroda ako se ispostavi da su tačni preliminarni rezultati.\n„Mi ćemo braniti ta dostignuća sa pozicije jake opozicije“, poručili su iz SIRIZE.


Ko je najaktivniji u Parlamentu, a ko je najređe govorio - Izazov\nKo je najaktivniji u Parlamentu, a ko je najređe govorio\nRadio-televizija Srbije\t 15. februara 2021. 06:09\nNajviše obraćanja imaju poslanici poslaničke grupe "Aleksandar Vučić za našu decu" – zatražili su reč 630 puta. Prema statistici Otvorenog paralmenta, sa 30-ak govora – Aleksandra Tomić, iako peta u poređenju sa svim poslanicima, prva je po broju govora u Skupštini u svojoj poslaničkoj grupi.\n"Mi smo imali veliki broj zakona, veliki broj sporazuma, i imali smo izbor na funkcije određenih institucija, gde je predlagač sam odbor za finansije. Ono što je važno da se kaže, da pored što su finansije u pitanju, je ustvari jedan deo da finansije naležu na veliki broj oblasti na mnoge teme u našem društvu", ističe Aleksandra Tomić.\n"Posao poslanika je da zna, između ostalog, sadržaj svakog zakonskog predloga koji se nalazi na dnevnom redu, naravno da govorimo i analiziramo svaki zakonski predlog, naravno da analiziramo određene sugestije i predloge i naravno da sagledavamo ono što su životna pitanja, od životne važnosti za građane Srbije", napominje Đorđe Milićević.\n"Naš posao jeste da predstavljamo građane po osnovu onog programa za koji smo dobili podršku na izborima upravo od tih građana, građani Sandžaka imaju ogroman broj problema koje je potrebno predstaviti skupštini Srbije i za koje je potrebno naći ta sistemska rešenja", navodi Imamović.\n"S obzirom na to da se parlamentarni nastupi vrednuju u očima birača i služe u marketinške svrhe da bi se evoluiralo na izborima to zavisi da li ste pripadnik vladajuće stranke ili opozicione, kakve vrste koalicionog aranžmana imate, u tom smislu neke manje opozicione grupe ili samostalni poslanici kao da imaju više podsticaja da koriste taj marketing za jačanje stranke", ukazuje prof. dr Slaviša Orlović sa Fakulteta političkih nauka.\n"Ove nove stranke zavise, one zavise od njihovih ambicija, i ambicija njihovih lidera, da li lider sedi u parlamentu, da li je u vlasti, u ovom slučaju SPAS je predsenik opštine Novog Beograda, tako da postavlja se pitanje i budućih aranžmana", navodi Orlović.


Kosovska vlada pod lupom koalicionih partnera - Kosovo Online\nKosovska vlada pod lupom koalicionih partnera\n26. Jul 2020. • 19:44\nKoalicioni partneri u kosovskoj vladi poručili su premijeru Avdulahu Hotiju da više ne može donositi odluke bez konsultacija sa njima, a kao zamerka se navodi način na koji je on nastavio dijalog sa Srbijom, prenosi Kljan Kosova.\nPoslanici Alijanse za budućnost Kosova kažu da njihova stranka podržava dijalog, ali naglašavaju da dijalog u Briselu nikada nije proizveo ništa dobro za Kosovo, bez prisustva Sjedinjenih Američkih Država.\nStav poslanice Time Kadrijaj je da Kosovo ne sme da sklizne u tehnički dijalog, jer tehnički dijalog odgovara Srbiji.\n"Mi smo koalicioni partneri i moramo se konsultovati u vezi bilo koje odluke. Videli ste da se i gospodin Haradinaj usprotivio, kao i poslanici i Hotiju je jasno da ne može da nastavi sa dijalogom bez konsultacija sa koalicionim partnerima, bez časne reči i opozicijom“, rekla je Kadrijaj.\nNeslaganje među koalicionim partnerima unelo je i prošlonedeljeno imenovanja Skendera Hisenija za koordinatora za dijalog sa Srbijom od strane premijera Hotija.\nGeneralni sekretar NISME Biljal Šerifi rekao je za Radio Slobodna Evropa da trenutna neslaganja ove stranke s premijerom Hotijem se odnose samo na to kako je započeo dijalog sa Srbijom.\n"Inicijativa izražava zabrinutost da će se, ukoliko se razgovara o određenim temama, proces odvijati u nedogled i mogao bi krenuti prema tehničkom dijalogu koji smo imali", rekao je Šerifi.\nOn smatra da u koaliciji nema neslaganja po drugim temama i kako ističe, radi se šta treba.\n"Po ostalim temama se radi, svakodnevno, ponekad postoje pitanja sa kojima se slažemo, ali i ona sa kojima se ne slažemo. Ipak, u vladi se odluke donose većinom glasova i ima napretka”, rekao je Šerifi.\nU stabilnost vladajuće koalicije u subotu je uveravao i kosovski premijer koji je rekao da vlada, institucije i njihovi rukovodioci rade posao koji im je u nadležnosti.\n"Vlada je stabilna i na osnovu koalicionih sporazuma koje imamo, nastavljamo da radimo svoj posao. Skupština radi svoj posao, Predsedništvo radi svoj posao. Naš rad se normalno odvija i nema promene situacije i političkih aranžmana", rekao je Hoti.\nNasuprot tome, politolog Ramuš Tahiri smatra da je koalicija Hotijeve vlade krhka jer, kako kaže, funkcionisanje ili stav vlade zavisi od glasova svakog koalicionog partnera.\nPrema njegovim rečima, kada su podeljena ministarstava između stranaka u koaliciji, napravljeni su kompromisi i ti kompromisi se sada ispoljavaju.\n"Čini se da ova vlada nema stabilnost i da je ušla u spiralu silaska sa vlasti, jer je neslaganje sa premijorom iznela Alijansa za budućnost Kosova koja je vrlo važan partner. Ne može Vlada Kosova da bude stabilna sa sukobom koalicionih partnera. Rešenje su ili novi izbori ili ulazak Demokratske partije Kosova u koaliciju koja bi nadoknadila glasove i obezbedila parlamentarnu većinu", rekao je Tahiri.\nAnalitičari kažu da aktuelna vlast izgleda nemoćna da se suoči sa dijalogom sa Srbijom.\nPartneri u vladajućoj koaliciji, ABK i Socijaldemokratska inicijativa zatražili su da Demokratska partija Kosova bude uključena u vladu Hotija.\nZvaničnici DPK obavestili su Hotija da on nema podršku DPK za dijalog, sve dok ga ne budu vodile SAD.\nLider Alijense za budućnost Kosova i bivši premijer Ramuš Haradinaj rekao je nedavno da će prekinuti podršku premijeru Hotiju, ukoliko nastavi politički dijalog sa Srbijom u onom obliku u kojem ga je započeo, dok je Fatmir Ljimaj iz Socijaldemokratske inicijative poručio da je vladi potrebna DPK.\nPredsednik Demokratskog saveza Kosova Isa Mustafa rekao je da je razgovarao sa koordinatorom za dijalog Skenderom Hisenijem naglašavajući da je dijalog u potpunosti politički i da će, kako je rekao, rezultirati međudržavnim političkim sporazumom o obostranom priznavanju.\n"Izrazio sam svoju i podršku DSK stavu da ne postoji poseban sporazum, van sveobuhvatnog sporazuma koji bi rezultirao međusobnim priznavanjem. Taj dijalog je u potpunosti politički i rezultiraće međudržavnim političkim sporazum za uzajamno priznavanje”, rekao je Mustafa.\nOn je istakao da je za ovaj proces neophodna međuinstitucionalna saradnja, kao i saradnja svih političkih aktera.\n"U ovom procesu mora se pružiti snažna podrška premijeru Hotiju, vladi, predsedniku i svim državnim mehanizmima koji unapređuju ovaj politički dijalog. Odgovornost za dijalog je na vladajućoj koaliciji, dok dijalogom pripada parlamentarnoj ustavnoj većini, a ne niti jednom posebnom entitetu", zaključio je Mustafa.\nKosovska vlada Avdulah Hoti Ramuš Haradinaj Fatmir Ljimaj Ramuš Tahiri koalicija pregovori Skender Hiseni\nOsmani: Hoti je imenovanjem Hisenija prekršio Ustav Kosova\nPredsednica Skupštine Kosova Vjosa Osmani kritikovala je večeras kosovskog premijera Avdulaha Hotija u vezi sa imenovanjem Skendera Hisenija za koordinatora u dijalogu sa Srbijom, prenosi Gazeta Ekspres.\nHiseni: Neće biti dogovora o određenim tačkama bez sveobuhvatnog sporazuma\nHaradinaj najavljuje raspad vladajuće koalicije, nije zadovoljan Hotijem\nHoti: Nema razloga da Haradinaj napušta vladajuću koaliciju, biće informisan o dijalogu


Novi prištinski tim u problemu: Tači nije dao dokumente - 11.01.2019, Sputnik Srbija\nTim Prištine za dijalog sa Beogradom nije uspeo da uspostavi koordinaciju sa kosovskim predsednikom Hašimom Tačijem, koji im nije dostavio dokumentaciju. 11.01.2019, Sputnik Srbija\n13:27 11.01.2019 (Osveženo: 13:33 11.01.2019)\nTim je, prenosi „Koha onlajn“, od Tačija tražio da dostavi dokumentaciju radi izrade platforme koja će, između ostalog, predvideti princip da tokom nastavka dijaloga „nema pregovora o granici i integritetu Kosova“.\n11 Januar 2019, 11:09\nList navodi da su svi napori tima da Tači ispoštuje dogovor bili neuspešni. Tači, navodi „Koha“, nije ispunio obavezu u vezi sa razmenom informacija i dokumentacije.\nU međuvremenu, kao krajnji rok za finalizaciju, kako se navodi, „državne platforme“ koja će biti dostavljena parlamentu, određen je 15. januar.\nAvni Arifi, koji je ranije bio zadužen za tehnički dijalog Beograda i Prištine, a sada jedan od članova tog tima zadužen za izradu pomenute platforme, rekao je za „Kohu“ kako očekuje da će u naredna dva dana taj dokument biti finalizovan.\n„Smernice za platformu su postojeći dokumenti koji su u skladu sa zakonom i ustavom, a koji su već odobreni od kosovskih vlasti“, rekao je Arifi. Inače, Dardan Gaši, takođe član prištinskog tima za dijalog, rekao je u intervju za KTV da dokumentacija nije dostavljena, da Tači nije na Kosovu, te da niko, pa ni vlada ne zna gde se nalazi.


Suđenje za kriminal u policiji USK: Osam optuženih priznalo krivicu - CIN\nTužilaštvo Bosne i Hercegovine je jučer na Sudu BiH objavilo da je postiglo sporazume o priznanju krivice sa Mehmedom Libićem, bivšim načelnikom Uprave policije Bihać, i Enverom Okanovićem, navodno, članom lokalnog podzemlja.\nOvim se broj onih koji su priznali krivicu prije glavnog pretresa na suđenju za organizovani kriminal u policiji Unsko-sanskog kantona (USK) povećao na osam.\nSporazume slične sadržine Tužilaštvo je ranije postiglo sa Asmirom Mašićem, Esadom Begićem, Elvirom Felić, Mustafom Dizdarevićem, Huseinom Hodžićem i Mahom Čufurovićem. Konačnu odluku o ovim sporazumima donijet će Sud BiH.\nProteklog mjeseca je na Sudu BiH počelo suđenje i bivšem komesaru USK-a Rami Brkiću te dvadesetdvojici (22) funkcionera policije, civilnih institucija i drugih pojedinaca. Tužilaštvo ih tereti za korupciju, organizovani kriminal, uključujući i trgovinu drogom.\nDijana Kajmaković, glavna tužiteljica u ovom predmetu, jučer je na statusnoj konferenciji izjavila da je tokom istrage bilo uhapšeno više od pola članova policijskih struktura u ovom kantonu.\nKajmaković je najavila da će tokom suđenja, koje bi trebalo trajati do kraja ove godine, izvesti 133 svjedoka i prezentirati veliki broj dokaza.\nAgencija za istrage i zaštitu (SIPA) je u decembru 2010. godine po nalogu Tužilaštva BiH uhapsila Brkića i šefa njegovog kabineta Asmira Mašića, načelnike Policijske uprave Bihać Emira Selimovića i Libića te Ibrahima Hodžića, šefa Saobraćajne policije USK-a. U istoj akciji uhapšeni su i član Nadzornog odbora za izbor i reviziju policijskog komesara Enes Begić, tehnička sekretarica ovog odbora Sanela Abdulahović i direktor Zavoda za zapošljavanje Bihaća Mesud Mešić.\nPrema navodima Tužilaštva, Brkić je kao organizator ove grupe iskoristio svoj položaj da bi dobio podršku za izbor na funkciju komesara. Zauzvrat je u policiji zapošljavao srodnike i prijatelje članova Komisije za izbor policijskih službenika. Brkić je, uz ostalo, optužen i za rukovođenje grupom koja se bavila proizvodnjom i trgovinom droge.


Bivši direktor kragujevačke Energetike oslobođen optužbi - Glas Šumadije\nNaslovna > Društvo > Bivši direktor kragujevačke Energetike oslobođen optužbi\n14/04/2021 672Ostavi komentar na Bivši direktor kragujevačke Energetike oslobođen optužbi\nNekadašnji direktor kragujevačke Energetike Nikola Petrović saopštio je danas da je posle pet godina suđenja oslobodjen svih optužbi odlukom Apelacionog suda u Kragujevcu.\nPetrovića je, uz krivičnu prijavu i hapšenje, smenila 2015. godine vlast Srpske napredne stranke (SNS) na čelu sa gradonačelnikom Radomirom Nikolićem.\nPetrović je, na konferenciji za novinare u prostorijama stranke Zajedno za Šumadiju, rekao da je na sudu dokazano da nije naneo nikakvu štetu preduzeću Energetika za koje kaže da mu je bilo „druga kuća“.\nPoručio je da je istina spora, ali dostižna.\nOn je rekao da je 2014. godine bio proglašen za najboljeg menadžera Šumadije i Pomoravlja, ali da nije odgovarao tadašnjem gradonačelniku Radomiru Nikoliću, zato što, kako kaže, nije želeo da bude „njegov igrač“.\nPetrović je naveo da je tome možda doprinelo i to što je odbio da zaposli frizerku njegove majke po nalogu njegovog oca Tomislava Nikolića, a preko generalnog sekretara Tenjevića.\nMožda je i razlog taj što nisam želeo da sporednim putem, da kažem, na mala vrata, uđe i prevozi ugalj za Energetiku prijatelj porodice Nikolić, rekao je Petrović.\nOn je naveo da je bio optužen zato što je ugalj uvozio i dozvolio da ga prevozi gradsko preduzeće „Šumadija sajam“.\nSvi svedoci su, kaže, na sudu rekli da u to vreme nije bilo uglja dovoljno u kompaniji „Rembas Resavica“, kao uostalom ni u poselednjih 40 godina, pa i danas, zbog čega se ugalj i dalje uvozi.\nPetrović je naveo da je u njegovom mandatu ugalj uvožen iz Foče u Bosni, a posle njegove smene iz Pljevalja u Crnoj Gori.\nNikolić je za svog „naslednika“ na mestu direktora Energetike rekao da je imao privatnu firmu koja se bavi grejanjem i „direktno je uzimao mnogo poslova Energetike radeći preko svoje firme“.\nNaveo je da je novi direktor 2015. godine naložio remont svih kotlarnica na gas, koje su maltene nove, što su umesto obučenih stručnjaka Energetike obavili iz firme njegovog „drugara“,sa kojom je sarađivala njegova privatna firma i kojoj je avansno uplaćen gotovo ceo iznos te usluge.\nOcenio je i da je rukovodstvo posle njega napravilo i „katastrofalan“ ugovor sa Resavicom, uvodeći merenje uglja od strane isporučioca, iako je Energetika već imala pouzdanu i preciznu digitalnu vagu.\nNa kraju jedne grejne sezone, kaže, knjigovodstveno se vodi 16.100 tona uglja, oko sto miliona dinara vrednosti, a na skladištu je stanje bilo nula.\nSa tim je bio upoznat i tadašnji gradonačelnik. Onda se pravi izveštaj koji niko nije ni usvojio i koji kaže da je ugalj ispario i da je ugalj je izgoreo, kaže Petrović.\nOn je takođe postavio i pitanje čije je sada zemljište „Pirotehnike“, ko je kupio, a ko je prodao oko deset hektara.\nPetrović je rekao da se „mnogo toga zna“ i da ostavlja institucijama da to ispitaju.\nPrema mom saznanju mnogo je prijava i mnogo je inspektora dolazilo u Energetiku da ispituje, a dokle se stiglo-videćemo, rekao je Petrović.\nTagovi: Kragujevac Nikola Petrović Veroljub Stevanović Zajedno za Šumadiju


Nova stranka sumnja da otpad nađen u Obrenovcu potiče iz Bele Crkve | Autonomija\nNova stranka sumnja da otpad nađen u Obrenovcu potiče iz Bele Crkve\n"Nadležni državni organi su verovatno znali, ali su ćutali o svemu ovom, i sve su radili u koordinaciji sa SNS-om"\nNova stranka (NS) izrazila je danas sumnju da je kancerogeni otpad pronađen u Obrenovcu dovezen iz napušetnih hala preduzeća „25. maj“ iz Bele Crkve, gde je takođe nezakonito skladišten i tretiran.\nKako je objasnila, u oktobru i novembru 2016. godine, građani su prijavili nadležnim organima da sumnjaju da se u njihovoj okolini skladišti i tretira opasan otpad.\nTepićeva je kazala da je reagovalo tada nadležno Ministarstvo poljoprivrede i zaštite životne sredine, tako što je firmi „Eko 21“, registrovanoj u Dobrici, kod Alibunara, dalo nalog da taj opasni otpad ukloni.\n„Iz snimaka se vidi da su napravljene i dve peći u toj hali sa vidljivim dokazima da je tu spaljivan opasni otpad“, rekla je ona.\n„Pitanje je šta on zna o tome i zašto nije upozorio javnost da opasan otpad kruži Srbijom“, rekla je Marinika Tepić.\n„Izražavamo osnovanu sumnju da su nadležni državni organi znali, ali su ćutali o svemu ovom, te da su sve radili u koordinaciji sa strankom (SNS), kazala je Tepićeva.\nPrva na listi koalicije “ Da odbranimo Beogad – DS, SDS, Nova, ZEP Zeleni“ Vesna Rakić Vodinelić smatra da su odgovorni i predsednici opština Obrenovac i Bela Crkva, kao i ministar unutrašnjih poslova, zato što MUP nije reagovao, iako je to ministarstvo, kako je istakla, nadležno da izdaje dozvole za transport, prikupljanje, skladištenje i uništavanje otpada.\nOna je navela da je MUP izdao dozvole preduzeću „Eko 21““, ali i „Nitor transu“, čiji je vlasnik, u vreme kada je otkriven opasni otpad u Obrenovcu, prema podacima APR-a, bio neko drugi.\nPretpostavka je, kako je dodala, da se radi o otpadu koji je mogao doći i iz Rumunije, jer se Bela Crkva nalazu uz samu granicu sa tom zemljom, koja, prema njenoj oceni, u tom delu nije dobro kontrolisana.\n„Ono što povezuje tu halu u Beloj Crkvi sa nađenim otpadom u Obrenovcu je istovetnost ambalaže i na osnovu toga ne bi bilo teško da se utvrdi odakle otpad potiče“, kazala je Vodinelić i podsetila da je u Obrenovcu pronađeno 360 buradi, odnosno oko 25 tona opasnog otpada koja su sadržala, kako su utvrdili stručnjaci, benzol, benzen i trihloretilen.


Investicije protiv životne sredine – EKOLOŠKI POKRET\nHome›Ekologija›Investicije protiv životne sredine\nBy Eko Patrola\nSino medikal vaste ne odustaje od izgradnje fabrike za tretiranje medicinskog otpada. Sino medilal vaste najavio ulaganje od 3,3 miliona evra i početak radova za april 2017. Od toga još ništa. Prošlog marta u Privrednoj komori Beograda domaća firma Sinofarm i kineska Gient potpisale su ugovor o osnivanju zajedničkog preduzeća koje bi u Srbiji trebalo da se bavi prikupljanjem i tretmanom medicinskog otpada.\nPiše: Lj. Bukvić; Beograd 22. januar 2018. 14:00; “Isterani” iz Pazove, nova lokacija Ruma\nNajavljena je investicija od 3,3 miliona dolara, a početak radova u Staroj Pazovi za april 2017. Međutim, gotovo godinu dana kasnije od te investicije nema ništa, delom zbog toga što su ekološki pokreti reagovali i uzbunili lokalnu zajednicu, te je početak radova u Staroj Pazovi ne odložen, već otkazan.\nMeđutim, kompanija je ovog puta, kako tvrde u Ekološkom pokretu Svilajnac, odlučila da u tišini nastavi sa projektom, ovog puta u Rumi. Odgovor od srpske firme Sinofarm, o tome zbog čega su odlučili da projekat prebace u Rumu, da li su radovi počeli, odnosno zbog čega nisu kada su najavljeni za april prošle godine, kao i kada se očekuje završetak radova – nismo dobili.\nOdgovor nije stigao ni na pitanja koliko Sino medical njaste, kako se nova zajednička kompanija zove, planira da uloži i zaposli ljudi.\nInvesticija iz Stare Pazove prebačena u Rumu\nOno što brine ekološke aktiviste jeste gde će se i kako graditi ova fabrika, kao i da li je sve u skladu sa aktuelnim propisima. Naime, prema njihovim tvrdnjama, fabrika je najpre počela da se gradi u Staroj Pazovi nedaleko od fabrike Nestle, što je svakako zabranjena zona za investitora koji želi da se bavi tretiranjem medicinskog otpada.\nMedicinski otpad se tretira i skladišti samo u za to posebno određenim zonama, daleko od njiva i bilo kojih postrojenja koje se bave proizvodnjom hrane. Upravo ovo, bio je razlog zbog kog su ekološki pokreti ustali i uspeli da odbrane Staru Pazovu od ovakve investicije. Međutim, sada su zabrinuti što će sada ova investicija završiti u Rumi.\n– Opština Ruma je počela sa izgradnjom puta dužine od 250 metara za novog investitora. Pompezno najavljen projekat od strane Sinofarma na lokaciji Stare Pazove je brzim i efikasnim delovanjem lokalnog stanovništva sprečen, ali nije im puno trebalo da nađu novu lokaciju. Sve se radi u strogoj tajnosti, a cilj je da građani ne budu svesni do samog kraja o čemu je reč – ističu ekološki aktivisti.\nMeđutim, u opštini Ruma za Danas kažu da radovi na izgradnji fabrike još nisu počeli i da je realizacija projekta stvar investitora, te da opština sa tim nema “dodirnih tačaka”.\n– Učešće opštine Ruma je bilo u obezbeđivanju lokacije, odnosno parcele koja ispunjava sve uslove propisane normativnim aktima Srbije i opštine, što je i učinjeno – radi se o parceli u sklopu bloka 3-14-1 definisane generalnim planom Rume i Planom detaljne regulacije za blokove 3-14-1 i 3-14-3 (dela industrijske zone) – ističe Vojislav Mioković, šef kabineta predsednika opštine Ruma. On kaže da su parcelu investitori kupili i da je to celokupna “obaveza” koju je opština imala prema njima, tako da nikakvih posebnih ili dodatnih uslova nije bilo.\n“Kriju se informacije od građana”\nU Ekološkom pokretu Svilajnac skreću pažnju na to da problema ima i u drugim delovima Srbije.\n– Imamo primer Svilajnca, gde lokalna samouprava raširenih ruku dozvoljava gradnju postrojenja u urbanom prostoru, za skladištenje opasnog otpada firmi FCC Eko i postrojenja za opasan infektivni medicinski otpad i proizvodnju biocida (otrovi za pacove) firme Visan – napominju u ovom pokretu. Ističu kako građani često nisu svesni šta im lokalna uprava planira, jer se vešto kriju informacije, te je skoro nemoguće na vreme reagovati, odnosno sprečiti takve manipulacije.\nHala koja je izdata firmi FCC Eko za skladištenje opasnog otpada, novembar 2017\nIz Društva za ekološku i sanitarnu zaštitu Visan za naš list kažu da se postrojenje za tretiranje infektivnog medicinskog otpada putem sterilizacije vodenom parom u Svilajncu, za koje su dobili rešenje nalazi u industrijskoj zoni, te da nije tačna informacija da se postrojenje nalazi u urbanom prostoru koji nije predviđen za to. U ovoj kompaniji kažu da je baš u Danasu aprila 2015. Ministarstvo poljoprivrede i životne sredine informisalo javnost da je Visan podneo zahtev za odlučivanje o potrebi procene uticaja na životnu sredinu zainteresovanoj javnosti, kako bi februara 2016. dobili rešenje o saglasnosti.\n– U pitanju je postrojenje kojim će putem sterilizacije vodenom parom tretirati infektivni medicinski otpad koji predstavlja veliki problem u Srbiji. Tehnologija koja će se koristiti podrazumeva poštovanje najviših standarda EU u ovoj oblasti kako u oblasti tretmana otpada, tako i u pogledu zaštite vazduha, vode i svih drugih aspekata važnih za životnu sredinu – ističe se u odgovoru kompanije Visan.\nJedan od problema je, kako kažu u Ekološkom pokretu Svilajnac, i to što nadležni nemaju kontrolu broja izdatih dozvola za upravljanje otpadom, tako da broj izdatih dozvola premašuje broj izdatih dozvola u zemljama koje imaju i deset puta više stanovnika od nas.\n– Sa tom prekomernom produkcijom dozvola se naravno otvaraju prostori za manipulaciju i korupciju tako da dobijamo haos na tržištu. Problem nastaje na primer, kada se potencijalni investitor obrati nadležnom ministarstvu za jednu kategoriju otpada i ako kapaciteti dozvola u mnogome prelaze generisanu količinu te vrsta otpada, niko ni ne pokušava da usmeri investitora na vrstu otpada za koje nedostaje kapacitet – napominju u ovom pokretu.\nOni pitaju da li zdravlje građana vredi 100 ili 300 evra koliko završi u džepovima zaposlenih u nekim institucijama i da li tone opasnog otpada koja završe u rekama neki ne vide zbog koverte ispred sebe?\nU Ministarstvu zaštite životne sredine nismo dobili odgovore na pitanje da li je firma Sino medical njaste zatražila i dobila dozvolu za prikupljanje i tretiranje medicinskog otpada. Odgovori nisu stigli n na pitanja o tome koliko se u Srbiji trenutno prikuplja i tretira opasnog otpada, kao i koliko je izdato dozvola i koliko ukupno firmi koje imaju te dozvole tretiraju opasni otpad u našoj zemlji.\nU Ekološkom pokretu Svilajnac podsećaju da je u decembru 2016. u Kini došlo do hapšenja zaposlenih u kompanijama koje su reciklirale opasan medicinski otpad i pravili plastične stolove i dečije igračke i da to treba da bude crvena lampica upozorenja za sve.\n– Poslovi sa opasnim otpadom su veoma osetljiva tema i veliki rizik po zdravlje ljudi i okoline. Nadležno ministarstvo ekologije u većem broju niko ni ne pita za mišljenje, poslovi i projekti se guraju preko privatnih agencija koje nude usluge projekata i implementacija investicija, ne obazirući se na zakone, okolinu, građane – tvrde u tom pokretu.\nPortfolio vrsta opasnog otpada je ogroman, kako ističu, manipuliše se sa opasnim hemikalijama, toksičnim otpadom, otpadnim uljima, medicinskim infektivnim otpadom, farmaceutskim otpadom.\nizvor: list DANAS, “Isterani” iz Pazove, nova lokacija Ruma.\nSumnje da se na deponiji u Lapovu ...\nOdržan Javni ekološki čas u Svilajncu\nTražimo Javnu raspravu, to dugujete svim građanima Svilajnca\nEnergetski ”divlji zapad” u zemlji Srbiji


Crnogorskim opštinama na raspolaganju značajna bespovratna finansijska sredstva | EUME\nNaslovnica Info Press info Crnogorskim opštinama na raspolaganju značajna bespovratna finansijska sredstva\nCrnogorskim opštinama na raspolaganju značajna bespovratna finansijska sredstva\nU Briselu se sjutra održava sastanak Zajedničkog savjetodavnog odbora sa predstavnicima Crne Gore i Savjeta Evrope. Predsjednik Opštine Bijelo Polje Aleksandar Žurić, član i u više navrata predsjedavajući crnogorske delegacije u Odboru, podnijeće Izvještaj Zajedničkog savjetodavnog odbora između Komiteta regiona i Zajednice opština Crne Gore, koji se bavi međuregionalnom i transnacionalnom saradnjom kao važnim segmentom procesa pristupanja Crne Gore EU.\nPrekogranična i teritorijalna saradnja jedan je od prioriteta Evropske unije, dok sami proces evropske integrаcije predstavlja njenu najznačajniju pokretаčku snаgu.\nŽurić je istakao da su u proteklom periodu Vlada Crne Gore, Zajednica opština i lokalne uprave uložile veliki napor da se stvore i unaprijede kapaciteti na svim nivoima javne uprave.\n“U okviru finansijske perspektive Evropske unije 2014-2020, crnogorskim lokalnim samoupravama su na raspolaganju značajna bespovratna finansijska sredstva za realizaciju kapitalnih i strateški važnih projekata u interesu građana i lokalne zajednice”, kazao je Žurić.\nOn je podsjetio da su crnogorske lokalne uprave prošle kroz program jačanja kapaciteta u korišćenju EU fondova. U svim opštinama su formirani timovi za EU projekte, a na nivou Zajednice opština je formirana Mreža opštinskih projekt menadžera čija je uloga da pruže podršku opštinama u pripremi i implementaciji EU projekata, naglasio je Žurić.\nPored Žurića, crnogorsku delegaciju čine i predstavnici Zajednice Opština Crne Gore, te gradonačelnik Prijestonice Aleksandar Bogdanović, koji je ovom prilikom kopredsjedavajući.


Press Online :: Životinjsko Carstvo :: Zašto bi svako dete trebalo da odraste uz mačku?\nKada dete i ljubimac odrastaju zajedno oni stvaraju jedinstvenu i neraskidivu vezu koja se vremenom pretvara u pravo prijateljstvo. Ljubimac vremenom na dete počinje da gleda, ne kao na odraslog vlasnika, već kao na svoje mladunče!\nNovije studije pokazuju da deca koja odrastaju uz ljubimca imaju manje šanse da obole od alergija, ali i veće šanse da razvijaju neverbalnu komunikaciju nego deca koja nemaju priliku da žive sa životinjama.\nKućnim ljubimcima potrebna je pojačana aktivnost. Dečaci i devojčice koje u detinjstvu trčkaraju za ljubimcima uglavnom ostaju u dobroj formi i tokom života. U principu, uz ljubimca cela porodica provodi više vremena napolju, a svež vazduh i fizička aktivnost prijaju svakome.\nUkoliko ste odrasli sa mačkom, ili ste pak roditelj deteta koje odrasta uz macu, podelite sa nama svoja iskustva!


Iznajmljivanje Profesionalne TourGuide Opreme\nTour guide oprema obuhvata prenosne bežične sisteme namenjene grupnoj audio komunikaciji u uslovima kada je normalan razgovor između izlagača i slušalaca otežan, poput prisustva dominantne pozadinske buke, potrebe za tihom komunikacijom sa izrazito velikom grupom slušalaca ili želje da se ne uznemiravaju drugi ljudi u istom okruženju. U takvim okolnostima izlagač jednostavno govori u mikrofon portabl radio predajnika, dok slušaoci koriste namenske bežične prijemnike kako bi čuli njegovu govornu poruku.\nIako je tour guide oprema primarno namenjena servisiranju turističkih grupa, upravo zahvaljujući njenoj izrazitoj portabilnosti našla je naročitu primenu i u industriji dešavanja, pa se tako veoma često koristi za internacionalna dešavanja, bilo kao portabl sistem za simultano prevođenje ili kao oprema za šišotaž koja ovom tipu prevođenja daje potpuno novu dimenziju. Takođe se prilično često koristi i za sufliranje, monitoring taktova u velikim orkestrima, kao grupna interna komunikacija tokom realizacije dešavanja, za timske obuke i treninge, inspekciju industrijskih pogona i u druge raznovrsne svrhe.\nIako je tour guide oprema primarno namenjena servisiranju turističkih grupa, upravo zahvaljujući njenoj izrazitoj portabilnosti našla je naročitu primenu i u industriji dešavanja, pa se tako veoma često koristi za internacionalna dešavanja, bilo kao portabl sistem za simultano prevođenje ili kao oprema za šišotaž koja ovom tipu prevođenja daje potpuno novu dimenziju.


Premijer RS najavio mogućnost tužbe protiv Federacije BiH i UIO BiH | BL Portal\nPremijer RS najavio mogućnost tužbe protiv Federacije BiH i UIO BiH\nRepublika Srpska trpi ozbljnu štetu zbog neformiranja vlasti na nivou BiH, izjavio je predsjednik Vlade Radovan Višković, gostujući na Televiziji Pink. Kao primjer je naveo neprimjenjeivanje novog koeficijenta raspodjele sredstava od Uprave za indirektno oporezivanje.\nPo tom osnovu, Republika Srpska je samo u prva tri mjeseca ove godine izgubila 22 miliona maraka, istakao je Višković i naglasio da bi, ukoliko bi se ovakvo stanje zadržalo do kraja godine, Srpska izgubila oko 100 miliona maraka.\nRepublika Srpska uskoro bi mogla tužiti Upravu za indirektno oporezivanje i Federaciju BiH u koju su se prelila sredstva, koja su novom raspodjelom sredstava od UIO trebala biti dodijeljena Republici Srpskoj, najavio je predsjednik Vlade. Kaže, značajna su i sredstva u Elektroprenosu BiH – oko 150 miliona maraka ne može biti raspodijeljeno, jer je kompletna uprava tog zajedničkog preduzeća, već 15 mjeseci u statusu vršioca dužnosti. Neformiranje vlasti na zajedničkom nivou za Viškovića je primjer nefunkcionalnosti BiH.\n– Izgleda da se Republika Srpska najviše bori za očuvanje dejtonske BiH. Svi oni koji se kunu u tu istu BiH čine sve da nestane te BiH. Prema tome, mi iz Republike Srpske im želimo uspjeh na tom njihovom putu. Mislim da će i nas riješiti nekih muka i problema – rekao je predsjednik Vlade Republike Srpske\nU intervjuu za Televiziju Pink, Višković je komentarisao i prvih 100 dana rada svog kabineta. Kaže, to je mali period za ocjenjivanje učinka ministara, ali nakon šest mjeseci od onih koji ne ispune rezultate tražiće da odu. Veća produktivnosti privrede i posljedično povećanje plata, održiv zdravstveni sistem, efikasan javni sektor, obrazovni sistem i tržište rada po mjeri privrede, poboljšanje demografske slike, digitalizacija i kvalitetnija međunarodna saradnja glavni su ciljevi.\n– Nema ni jedna od tih sedam mjera koje smo mi kroz ekspoze i rad na terenu promovisali, da smo nešto preskočili i da nešto nismo započeli – naveo je premijer Srpske.\nЈedan od prioritetnih ciljeva, rasterećenje privrede, značajno bi moglo biti umanjeno prihvatili se nova mjera koju Vlada planira. Prijedlog je da – svim poslodavcima koji povećaju plate radnicima, 70 odsto od uplaćenih poreza na ime tog povećanja bude vraćeno.\n– To onda u suštini znači da u konačnom idemo ka krajnjem cilju koji smo kao dakav promovisali, da idemo na smanjenje ukupne stope opterećenja. Mi ovim vraćanjem iznosa od povećanja plate faktički smanjujemo to opterećenje – zaključio je Višković.\nUpravo taj prijedlog prezentovao je i Aleksandru Vučiću i Ani Brnabić, pa bi on mogao jednim dijelom da bude prepisan i u Srbiji najavio je Višković. Sumirajući dosadašnja ulaganja Srbije u opštine u Srpskoj, Višković je istakao da je zvanični Beograd u sve opštine do sada uložio ukupno oko 60 miliona maraka. O realizovanim, ali i budućim projektima sa srpskim državnim vrhom početkom maja trebali bi razgovarati svi gradonačelnici i načelnici opština na sastanku koji će najvjerovatnije biti održan u Bijeljini, a kojem će prisustvovati i najviši zvaničnici Republike Srpske.\nTags: FBiH, Radovan Višković, tužba, UIO BiH\nVIDEO – Igoru Geliću potrebna naša pomoć da ode na transplantaciju bubrega


Predsednik Opštinske izborne komisije u Lebanu saopštio preliminarne rezultate – Info Centar Juga\n„Na teritoriji Opštine Lebane, pravo glasa su imala 17.140 birača, glasanje se odvijalo na 42 glasačka mesta. Materijal sa glasačkih mesta koji je obrađen 100 postotni.\nUkupan broj glasača koji su glasali je 9.462 , što bi procentualno iznosilo 55,2 procenta. Broj glasova koji su dati za ponuđeni odgovor DA je 8.034- 84,91 % dok je za ponuđeni odgovor NE glasalo 1.349- 14,26%“ – saopštio je na današnjoj konferenciji za novinare Zlatko Nedeljković, predsednik Opštinske izborne komisije u Lebanu.\nNedeljković je rekao da je glasačkim odborima u četvrtak 13. januara 2022. godine podeljen celokupni izborni materijal, izvršena je dezinfekcija prostorija, podeljen je dezifenkcioni materijal, da bi se glasanje u Kovid uslovima obavilo po svim preporukama Kriznog štaba i u skladu sa Uputstvom za sprovođenje glasanja na republičkom referendumu raspisanom za 16. januar 2022. godine u uslovima epidemije zarazne bolesti Covid-19.\n„Na teritotiji opštine Lebane, od strane CRTA koji je Centar za istraživanje, transparentnost i odgovornost, dodeljeno 5 posmatrača koji su kontrolisali postupak sprovođenja izbora na teritoriji opštine Lebane. Na svim mestima na kojima su bili, nisu uneli niti jednu primedbu o načinu sprovođenja referenduma. Zapisnici o radu Glasačkih odbora su kontrolisani i od strane Zavoda za Statistiku, i oni naravno nisu imali primedbe na zapisnike“ – ističe Nedeljković dodajući da su na članove glasačkih odbora imali pravo i predstavnici opozicije, koji su bili raspoređeni po odborima na kojima su dali predloge.\n„Oni su imenovani od strane njihovih partija, ili pokreta, preko predsedika Skupštine RS i nakon toga su, preko službi RIKa, u OIK Lebane dostavljana rešenja o njihovom imenovanju. Tako da su i oni aktivno učestvovali u celokupni izborni postupak a ni oni nisu dali bilo kakve primedbe na zapisnike“.\nNedeljković je pohvalio sve glasačke odbore na teritoriji opštine Lebane, njihove predsednike, zamenike ,članove i njihove zamenike na zakonitom i efikasnom radu, koji se odvijao u jednoj odličnoj atmosferi.\n„Takođe ne mogu izostaviti opštinsku izbornu komisiju i radnike opštinske uprave koji su nam pružili svu neophodnu pomoć, stavili svoje znanje i iskustvo na raspolaganju tog dana i još jednom pokazali da su bili na visini ovog zadatka“ – rekao je Nedeljković na današnjoj konferenciji za novinare.


Amabasador Fabrici posetio trening srpskih paraolimpijaca - Ozonpress :: internet portal\nTag: Fabrici, paraolimpijci, poseta\nŠef Delegacije EU u Srbiji, ambasador Sem Fabrici, i predsednik Paraolimpijskog komiteta Srbije, Zoran Mićović, posetili su danas trening dvojice paraolimpijskih sportista koji se pripremaju za Igre u Tokiju, koje počinju 24. avgusta. Dva strelca će učestvovati u delegaciji od 20 sportista koji će se takmičiti u Tokiju u sedam paraolimpijskih sportova.\n– Mi se u Evropskoj uniji svim srcem zalažemo i radimo na punoj inkluziji svih ranjivih i marginalizovanih grupa. Niko ne sme da bude zaboravljen u savremenim demokratskim društvima. U Srbiji, EU podržava osobe sa invaliditetom kroz čitav niz projekata čiji je cilj brisanje fizičkih granica, poput rampi, pristupa javnim objektima, opremanja i prilagođavanja škola, ali i podizanje svesti i aspekt kreiranja politike u oblasti obrazovanja, sporta i socijalne inkluzije radi stvaranja društva za sve – poručio je ambasador Fabrici.\n– Zato sam uzbuđen što ćemo moći da dodatno napredujemo u ovom važnom cilju zajedno sa Paraolimpijskim komitetom. Čestitam Srbiji na već osvojenim medaljama u Tokiju. Željno iščekujem isti uspeh na Paraolimpijadi u Japanu. Srećno svima, navijaćemo za vas – dodao je ambasador Fabrici.\n– Zahvaljujući i ovoj podršci naša organizacija je ostvarenim sportskim i organizacionim rezultatima na najbolji način prezentovala i državu Srbiju i Paraolimpijski pokret i njegove vrednosti. Neizmerno smo zahvalni Nj. E. Semu Fabriciju i Delegaciji Evropske unije na nastavku saradnje za koju očekujemo da će dodatno poboljšati prava osoba sa invaliditetom u našem društvu – rekao je Mićović.


Švajcarska neće pokleknuti pod pritiskom stranih država da zatvori skijališta tokom predstojećih praznika, kao što su to neke okolne zemlje uradile, rekao je danas ministar zdravlja Alan Berse, dodajući da je broj zaraženih "i dalje zabrinjavajuć".\nVlada će u petak da pokuša da nađe kompromisno rešenje - da nastavi da se oštro bori protiv pandemije, ali i da Švajcarsku drži delimično otvorenom, verujući u građane da će se pridržavati propisanih mera.\nZasad to pokazuje polovičan uspeh, sa visokim brojem zaraženih, preneo je Rojters.\nOkolne zemlje Francuska, Italija i Nemačka neće dozvoliti zimske sportove tokom novogodišnjih praznika, dok će Austrija dozvoliti hotelima da budu otvoreni za Božić, ali će odmori za skijanje biti skoro nemogući.\nIpak, javno mnjenje bi moglo da se okrene protiv Švajcarske ukoliko ljudi vide potez njihove vlade kao profitiranje zbog tuđeg previda.\n"Nema pritiska na nas, ali možda postoji potencijalna opasnost za švajcarsku reputaciju ukoliko se iznenada pojave žarišta u Evropi. Tada bi mnogi rekli da je to došlo od nas. Tada nema veze da li je informacija tačna ili ne. Bilo bi vrlo neprijatno po nas", dodao je Berse.


Istraživanje engleskog: Šekspir | British Council\nDa li ste znali da je Šekspir izmislio preko 1.000 engleskih reči i fraza koje se i danas koriste?\nOvaj besplatni internet kurs će vas provesti kroz život i delo Vilijama Šekspira, od njegovog rodnog mesta Stratford na Ejvonu do pozorišta Gloub u Londonu.\nUz pomoć glumaca i stručnjaka iz celog sveta proučićemo pet Šekspirovih drama. Oni će vam tokom kursa objasniti na koji način je Šekspir obradio univerzalne životne teme kroz svoja dela. Drame su:\nNaš video vodič će vas provesti kroz kurs i ukazati na različite reči koje je Šekspir uveo u engleski jezik. Možete da proverite svoje znanje kroz različite kvizove i da podelite svoje mišljenje i ideje o različitim temama koje se jave tokom kursa.\nOvaj kurs je veoma fleksibilan, preporučeno vreme za rad je oko dva sata nedeljno, a možete vežbati onda kada vama odgovara. Za kurs se možete prijaviti sve do njegovog poslednjeg dana.\nOvaj kurs je baziran na materijalima za vežbanje British Council-a i namenjen je ljudima koji uče engleski jezik i zainteresovani su za jezik i zaostavštinu Vilijama Šekspira. Materijal je namenjen ljudima kojima engleski nije maternji jezik, a koji imaju srednji nivo znanja (približno B1 nivo CEFR).\nKada možete da se priključite?\nOvaj kurs je veoma prilagodljiv, preporučeno vreme za rad je oko dva sata nedeljno, a možete vežbati onda kada vama odgovara. Za kurs se možete prijaviti sve do njegovog poslednjeg dana. Kurs je počeo 11. januara, a traje šest nedelja – do 21. februara 2016. godine.


Munira Subašić: Istina je naše najveće oružje\nNa komemoraciji u Srebrenici obratila se Munira Subašić, predsjednica Udruženja Majke enklava Srebrenica i Žepa.\nPredsjednice Udruženja "Majke enklave Srebrenica i Žepa" Munira Subašić prilikom današnjeg obraćanja na komemoraciji u Potočarima poručila je da nikad neće odustati od toga da zločinci koji su počinili zločin budu privedeni pravdi. Onima koji negiraju genocid rekla je da neće uspjeti, jer se majke Srebrenice i drugi koji se bore protiv negiranja genocida neće umoriti od te borbe.\n- Generacije naše djece će nastaviti našu borbu, generacije koje kao i mi majke nisu odgajane na mržnji - naglasila je Subašić.\n- Zakon o zabrani negiranja genocida je prevencija da se ne desi novi genocid i rat koji bi pokosio Evropu i cijeli svijet. Nametnite zakon i zaštitite vrijednosti koje ste uspostavili u BiH - istakla je Subašić.


Možete postaviti različit sadržaj za prikaz kviza "Vreli Krompirići"\nSelekcija vrste prikaza(izveštaja)\nOvi izveštaji su liste svih učestvovanja u kvizu. Prikazuju slike i imena svakog korisnika u nizu sa njihovim ocenam za kviz i rezultatima, vremenom i trajanjem učešća u kvizu.Učešća mogu biti selektovana i onda, ako treba, izbrisana .\nOvaj izveštaj je lista svih učestvovanja u kvizu, izuzev učestvovanja "u napretku". Prikazuje slike i imena svakog korisnika u nizu, sa njihovim ocenam za kviz i rezultatima svih pitanja u svim učestvovanjima. Takođe daje procenat rezultata pojedinačnih pitanja i kviza u celini.\nOvaj izveštaj predstavlja pune detalje svih učestvovanja na kvizu, izuzev učestvovanja "u napretku". Izveštaj sadrži sledeće tabele:\ntabela odgovaranja, koja pokazuje koliko svaki korisnik odgovara na svako pitanje, u svakom njihovom učestvovanju na kvizu.\ntabela analiziranih stavki, koja izlistava svaki odgovor i učestalost svakog odgovaranja.\nIzveštaj o povlačenju klika\nOvaj izveštaj predstavlja detalje svakog klika, od strane svakog studenta u svim učestvovanjima u kvizu, izuzev učestvovanja "u napretku". Izveštaj može biti veoma velik i u cilju preuzimanja i pregleda koriste se programi širokih stranica, kakav je Microsoft Excel. Detalji kolumni u ovom sadržaju su dostupni u pomoćnom fajlu-tabeli povlačenja klika(click trail table ).\nSadržaj prevlačenja klika (click reporting) je jedino dostupan ako je omogućen prikaz klikova u aktivnostima VrelogLonca.\nIzveštaj će prikazati odgovore svih korisnika koji su učestvovali u kvizu. Ovo uključuje korisnike koji nisu trenuto upisani na kurs, "gostujuće" korisnike, kreatore kursa i Moodle administratora.\nSvi sudionici u igri Izveštaj će prikazati odgovore svih studenata i profesora koji su trenutno upisani na kurs, kao i odgovore "gostujućih" korisnika, kreatora kursa i Moodle administratora.\nGrupa: naziv grupe\nIzveštaj će prikazati odgovore svih studenata selektovanih u grupi. Ako nema grupa definisanih za ovaj kurs, opcije za grupe se neće pojaviti u opadajućem meniju.\nIzveštaj će prikazati odgovore svih studenata trenutno upisanih na kurs.Odgovori profesora neće biti uključeni u prikaz.\nIzveštaj će prikazati odgovore pojedinačnih studenata selektovanih u opadajućem meniju imena studenata.\nIzveštaj će uključiti odgovore svakog korisnika, pri svakom učešću u kvizu.\nIzveštaj će uključiti samo odgovore najviše ocenjenih učešća, za svakog korisnika.\nIzveštaj će uključiti samo odgovore prvog učešća svakog korisnika.\nIzveštaj će uključiti samo odgovore većinom nedavnih učešća svakog korisnika.


ČUBRILOVIĆ: PUNA PODRŠKA LOKALNOJ VLASTI\nPredsjednik Narodne skupštine Nedeljko Čubrilović istakao je zadovoljstvo zbog činjenice da lokalni parlament u Trebinju radi jako dobro, da su na vrijeme usvojena sva akta, da je budžet na zavidnom nivou i da cjelokupna uprava radi, kako je rekao, besprijekorno.\n„Zadovoljstvo je posjetiti jednu ovakvu lokalnu zajednicu u kojoj ima rukovodstvo koje zna šta hoće, koje zna šta treba, a ima i čime da raspolaže, jer sama činjenica sa kojom sam se upoznao da je više od jedne petine budžeta usmjereno u razvojne projekte, a uz to su obezbijeđena i dodatna sredstva, govori o tome da ovo rukovodstvo ima viziju, ali i ideje i načine kako da ih realizuju“, kazao je Čubrilović.\nOn je naglasio da Trebinje može služiti za primjer ostalim gradovima Srpske i da im služi za primjer po mnogo čemu, pa su i sjedišta mnogih kompanija smještena upravo ovdje, ovdje se s razlogom otvara konzularno predstavištvo Srbije i, kako kaže, ovdje su smješteni fakulteti, ovdje se održavaju brojni kulturni, naučni i privredni skupovi, a to su, kako kaže, glavni preduslovi za napredak i razvoj svake lokalne zajednice.\nČubrilović je naglasio da sve ovo ukazuje i na činjenicu da trebinjsko rukovodstvo na izuzetno dobar način vodi ovaj grad, zbog čega imaju i imaće punu podršku republičkih vlasti, i kroz resorna minisarstva i kroz Narodnu skupštinu Republike Srpske.\nGradonačelnik Trebinja Luka Petrović je naglasio da ovo nije jedina komunikacija se narodnom skupštinom RS i njenim predsjednikom, jer su te komunikcije česte i plodotvorne, jer se pomenuto zakonodavno tijelo Republike Srpske konstantno interesuje za rad trebinjske gradske vlasti i lokalnog parlamenta.\n„Sa zadovoljstvom smo konstatovali da smo na vrijeme usvojili sva akta za proteklu godinu, da je naš budžet rekordan i bez kreditnih zaduženja sa iznosom od 26 miliona maraka, a da je učešće tog budžeta u investicijama za 2018. godinu 6 miliona direktno iz budžeta, ali su ukupne investicije koje su u toku vrijedne čak 36 miliona maraka“, precizirao je gradonačelnik Petrović.\nI on je iznio stav da Trebinje daje snažan pečat Republici Srpskoj, kada je u pitanju mir i stabilnost, kada je u pitanju odnos u skupštinskim klumapa gdje većinu okupljenu oko SNSD-a čini 22 od 29 odbornika, a sve stvari se postižu konsezusom.\n„Zato smatramo da Trebinje zaista i treba da služi na ponos svih lokalnih zajednica u Srpskoj, ali moramo istaći da u tom svemu imamo punu podršku Narodne skupštine Republike Srpske“, dodao je Petrović, podsjetivši da je Grad Trebinje, preko Saveza opština i gradova RS inicirao nekoliko izmjena zakona na nivou Republike Srpske, a jedan od njih je već prispio u skupštinsku proceduru i odnosi se na promjenu broja komunalnih policajaca u odnosu na broj stanovnika.\nČubrilović je u Trebinju prisustvovao i skupu Teologija u javnoj sferi, na kome je poručio da se naročito mladi ljudi moraju okupljati oko duhovnosti i na taj način učiti vrlinama života...


SVIJET Sporna organizacija je već uložila žalbu na odluku suda\nOvi zabrinjavajući događaji idu protiv nezavisnog i aktivnog civilnog društva, što je suštinski element svake demokratije\nSud u Moskvi donio je odluku o raspuštanju grupe za zaštitu starosjedilačkih naroda, drugu takvu odluku za manje od sedmicu, koju su u četvrtak kritizirale evropske vlasti.\nPoznata i kao Centar za podršku autohtonih naroda sjevera, ta nevladina organizacija je 2015. godine dobila naziv stranog agenta zbog primanja finansijskih sredstava iz inozemstva. Taj naziv je kasnije uklonjen nakon što se centar odrekao stranog finansiranja. Ipak, presuda suda u srijedu naložila je raspuštanje skoro 20-godišnje grupe zbog navoda da je prekršila ruske zakone o nevladinim organizacijama.\n- Ovi zabrinjavajući događaji idu protiv nezavisnog i aktivnog civilnog društva, što je suštinski element svake demokratije - izjavila je u četvrtak Maja Kocijančić, portparol EU za vanjske poslove, nakon zatvaranja centra.\nKako je kazala, od vitalnog je značaja stvoriti odgovarajuće uvjete državne podrške nevladinim organizacijama i podstaći otvoreno i inkluzivno okruženje za njihov rast. Ruski zakon zahtijeva od stranih grupa da podnose redovne izvještaje o svom finansiranju, o svojim ciljevima, kako troše svoj novac i ko su njihovi menadžeri.\nRusija Moskva Udruženja\nČudo iznad Ramenska: Avion sletio u polje kukuruza, pri uzlijetanju udario u jato ptica


Policija je koristila pendreke kako bi razbila sukobe pristalica vladajuće Baratija Džanata partije (BJP) i regionalne Trinamul kongresne partije u Kankinari, na periferiji Kalkute. Nekoliko bombi iz "kućne radinosti" je eksplodiralo tokom sukoba, saopštila je policija, prenosi Rojters.\nU ovoj mnogoljudnoj indijskoj državi sporadično je dolazilo do nasilja između pristalica BJP i Trinamula tokom čitavog izbornog perioda. Zapadni Bengal bira 42 poslanika, što ga čini trećom po redu najbitnijom državom na izborima. Izlazne ankete dva vodeća televizijska kanala, "Republik" i "TajmsNau", predviđale su pobedu Modijeve stranke i njenih saveznika sa 287 do 305 mesta od 543, što je bitno više od 272 mesta potrebna za formiranje sledeće vlade. Izbori se smatraju referendumom o Modiju i njegovoj stranci Baratija Džanata (BJP). On je usvojio nacionalistički ton u pokušaju da osvoji glasove hinduističke većine u zemlji tako što je zauzeo oštar stav protiv Pakistana, indijskog suseda i većinski muslimanske zemlje.\nGlavna opozicija BJP je Kongresna stranka koju predvodi Raul Gandi, potomak dinastije Nehru-Gandi, koja je dala tri premijera. Kongresna i druge opozicione stranke izazivaju ga zbog visoke stope nezaposlenosti od 6,1 odsto i nezadovoljstva poljoprivrednika koje je pojačano niskim cenama useva, prenosi agencija.


Dačić i britanska ambasadorka izrazili spremnost za unapređenje odnosa - Politika - Dnevni list Danas\nPočetna » Politika » Dačić i britanska ambasadorka izrazili spremnost za unapređenje odnosa\nMinistar spoljnih poslova Srbije Ivica Dačić i britanska ambasadorka Šan Meklaud danas su izrazili spremnost da se intenziviraju napori u cilju unapređenja odnosa dve zemlje i njihovog podizanja na viši nivo.\n1Piše: Beta 08. januara 2020. 14.55 Izmenjeno: 15.24\nMeklaud je kazala da će Velika Britanija posle Bregzita posebnu pažnju posvetiti jačanju bilateralne saradnje, ali i da će nastaviti da podržava i pomaže Srbiju u procesu evropskih integracija, saopštilo je Ministarstvo spoljnih poslova.\nDačić i Meklaud su pre sastanka potpisali memorandum o razumevanju dve vlade o zapošljavanju članova porodica koji žive u zajedničkom domaćinstvu sa članovima diplomatsko-konzularnih predstavništava.\nPosle sastanka i ceremonije potpisivanja u Muzeju srpske diplomatije u Ministarstvu spoljnih poslova, Dačić je novinarima rekao da je britanskoj ambasadorki preneo želje da u odnosima dve zemlje dođe do „nekih novih impulsa u pozitivnom smeru“.\nDačić je kazao da je Meklaud preneo i očekivanje da će britanski premijer Boris Džonson uskoro doći u posetu Srbiji, što bi bila prva poseta šefa britanske vlade Beogradu od 1980. godine.\nIvica Dačić, Srbija, Velika BritanijaBeograd\nDačić povodom godišnjice napada u SAD: Solidarnost Srbije sa Sjedinjenim Državama\n08. januara 2020. u 16.45\nNa kom jeziku su unapredili odnose ???